Šumaherov riskantni manevar za prvu titulu\nHome » Formula 1 » Šumaherov riskantni manevar za prvu titulu\nTe 1994. godine svet je izgubio jednu legendu Formule 1 ni ne sluteći da se rodila nova – poginuo je Brazilac Ajrton Sena, a Nemac Mihael Šumaher osvojio je prvu od sedam šampionskih titula. Ipak, kontroverze oko načina na koji je Šumaher došao do te titule ostale su do danas, a duel Nemca i Dejmona Hila na trci u Australiji, koji je odlučio prvaka, jedan je od najčuvenijih u istoriji “Letećeg cirkusa”.\nNa tri trke do kraja prvenstva 1994. godine, činilo se da će Šumaher doći do svoje prve titule, ali je onda Dejmon Hil slavio na naredne dve trke i pred trku u Australiji prišao na samo bod zaostatka za “Šumijem”, pa je trka u Australiji odlučivala šampiona za tu sezonu. U kvalifikacijama je “Šumi” bio bolji od Hila, zauzeo je drugo, a Britanac treće mesto (pol poziciju osvojio je Mensel). Već na startu trke Mihael Šumaher je pretekao Mensela i došao do čela karavana, ali je Hil uradio to isto i u stopu pratio Nemca. Poredak se nije menjao do 36. kruga, a onda je verovatno u silnoj želji da osvoji titulu, Šumaher u jednom momentu preforsirao, očešao zid i pokrivio ogibljenje. Hil nije na vreme dobio tu informaciju, već je želeo da iskoristi grešku Nemca i pokušao je da prestigne “Šumija“, ali je Mihael zatvorio prolaz, pa je došlo do kontakta u kome je Britancu oštećen bolid. Mihael Šumaher je momentalno morao da napusti trku, nakon „spektakularnog“ leta posle kontakta, dok je Hill nekako došao do boksa. Međutim, tu je i za njega bio kraj, pošto nije mogao da nastavi dalje zbog kvara na bolidu, odnosno loma prednjeg vešanja. Mnogi će reći da je to bilo opasno i beskrupulozno od strane Šumahera, ali i potez koji je doneo Mihaelu prvu šampionsku titulu.\nMišljenja o tom potezu Šumahera su i danas podeljenja, neki ga brane, drugi napadaju, ali se svi slažu da je Mihael Šumaher tog 13. novembra 1994. godine počeo da piše novu stranicu istorije Formule 1, ali i nemačkog sporta. Verujemo da će vam biti zanimljivo da se podsetite načina na koji je Šumaher došao do svoje prve titule u bolidu Benetona, ali smo i sigurni da će posle gledanja snimka mnogi imati različito viđenje o tome, da li je Mihael Šumaher preterao u borbi za titulu tog novembarskog dana 1994. godine u Australiji.


NACIONALNI PROSVETNI SAVET USVOJIO PREDLOG NOVOG PROGRAMA ZAVRŠNOG ISPITA ZA ĐAKE OSMOG RAZREDA\nNacionalni prosvetni savet usvojio je predlog novog programa završnog ispita za đake osmog razreda, kojim se osim matematike i srpskog (maternjeg) jezika na maloj maturi uvodi treći, kombinovani test iz pet predmeta, biologije, fizike, hemije, geografije i istorije.\nZakon predviđa uvođenje trećeg testa, rekla je Tanjugu predsednica NPS Desanka Radunović i navela da konačnu odluku o ovoj novini donosi resorni ministar, na predlog NPS.\nPredlog je usvojen na prekjučerašnjoj sednici, a članovi Saveta su morali pažljivo da razmotre kako će biti uveden treći test, jer ova novina, prema rečima predsednice, na prvi pogled deci može da deluje zastašujuće.\n"Selekcijom standarda iz ovih predmeta pokušali smo da izvučemo osnovni sadržaj koji bi učenici trebalo da znaju", rekla je Radunović i objasnila da će za najveći deo testa biti potrebno znanje na osnovnom nivou koje može da savlada većina đaka.\nKombinovani test, ukoliko bude odobren, osmaci će polagati 2014. godine i donosiće maksimalno 20 bodova, koliko testovi iz matematike i srpskog zajedno. Za uspeh iz osnovne škole, kao i do sada, moći će da se dobije najviše 60 bodova. Detalje oko uvođenja kombinovanog testa priprema Zavod za vrednovanje kvaliteta obrazovanja i vaspitanja, a ovaj predlog na sednici NPS nije jednoglasno podržan.\nČlan NPS Branislav Pavlović smatra da će deca biti suviše opterećena spremanjem sedam predmeta.\nPavlović, koji je predsednik Sindikata obrazovanja Srbije, smatra da je ovaj koncept loš, a dodatni problem je što je škola počela a ne znaju se svi detalji jer koncept nije završen.\n"Treba voditi računa o deci a ne o našim ambicijama, sedam ispita ni student ne može da spremi", rekao je Pavlović Tanjugu navodeći da ovakav predlog male matura ne postoji u sistemima koji su uporedivi sa našim.\nIzvor: Tanjug, 4.9.2013.


Sportići za decu - Sport za decu Novi Sad\nVerujemo da Vi, kao brižni roditelji, odlično znate da je sport za decu višestruko koristan i neophodan za njihov pravilan psihofizički razvoj. Korektivna gimnastika se preporučuje od najranijeg uzrasta, kako bi se mališani pravilno razvili, višak energije utrošili na pravi način i zavoleli fizičku aktivnost.\nS obzirom da puno roditelja traži idealan sportić za decu, mi smo osmislili program Strong kids, koji Vašem detetu može da ponudi mnogo! Naš program predstavlja sjajnu osnovu za dalje bavljenje sportom.\nje program kojim se poboljšava motorika kod dece, povećava elastičnost i snagu mišića. Cilj programa je pravilan rast deteta, razvoj i korigovanje muskulature.\nTrening se sastoji iz kombinacije vezbi koje mogu biti u pokretu ili u mestu. Osim klasičnih vežbi snage i istezanja, koriste se i razne pomoćne igre u kojima takođe radimo na jačanju mišića i pravilnom rastu kompletne muskulature deteta.\nUčimo i osnovne elemente gimnastike (kolut napred i nazad, stoj na rukama…) I na kraju radimo i poligone kroz koje poboljsavamo motoricke sposobnosti.\nProgram je prilagođen deci uzrasta od 3 do 12 godina. Trener je Filip Uskoković, profesor fizičkog, sa osmogodišnjim iskustvom u pedagoškom radu.\nPosebna pažnja se obraća na svako pojedinačno dete, njegove sposobnosti i talente. Sva deca se ohrabruju da postignu svoj maksimum, bez forsiranja, uz prijateljski pedagoški pristup. Mališani uživaju na treninzima kod nas!\nTermini i cena\nTreninzi korektivne gimnastike se odvijaju dva puta nedeljno, u terminima:\nCena na mesečnom nivou je 1.800 dinara.\nSportić za decu se održava u Novom Sadu, u dečijem centru Kid’s Planet International, u velikoj sali sa ogledalima, u potpunosti opremljenoj za ovu vrstu aktivnosti.\nRad na pravilnom razvoju kompletne muskulature deteta sa korišćenjem rekvizita iz ritmičke gimnastike (vijača, trake, obručevi, lopte, čunjevi). Kompletan program je koncipitan uz muziku tako da usklađujemo muziku i pokret. Obvaj program je prilagođen deci uzrasta od 3-7 godina. Koordinator programa i trener je Spomenka Kozarov, vaspitač sa specijalizacijom za fizički razvoj dece i višedecenijskom iskustvom u radu sa decom u vannastavnom programu.\nTreninzi ritmičke gimnastike se odvijaju dva puta nedeljno, u terminima:


Nova američka agenda slobode\n24. septembar/rujan, 2010.\nPredsednik Amerike Barak Obama, govori u UN, Njujork, 3.septembar 2010.\nPredsednik SAD Barak Obama je predočio novi pristup spoljnoj politici, naglašavajući ulogu njegove zemlje kao promotera ljudskih prava, pravde i demokratije u cilju osiguranja globalne bezbednosti i ekonomske stabilnosti.\nU govoru na zasedanju Generalne skupštine Ujedinjenih nacija, Obama je objasnio novu spoljnu politiku koju će voditi Vašington u narednim godinama.\n„Ideja je jednostavna – sloboda, pravda i mir u svetu mora početi sa slobodom, pravdom i mirom u životu ljudi kao pojedinaca. Za SAD, to je pitanje od moralne i pragmatske važnosti", istako je Obama.\nObamini stavovi su na tragu njegovog sličnog govora u sredu na samitu UN o milienijumskim razvojnim ciljevima u kome je saopštio da „SAD menjaju način svog delovanja“. U tom govoru, Obama je istakao da će Vašington prestati da meri svoje doprinos razvoju u smislju potrošenih dolara i poslatih količina hrane i lekova. Umesto toga, američki predsednik je istakao da će Vašington „tražiti partnere koji žele da grade sopstvene kapacitete kako bi poboljšali život svojih građana“.\nAmerika radi na izgradnji sveta koji podstiče otvorenost – tako da neuspešne zatvorene ili korumpirane ekonomije nikada ne smeju da zasene energiju i inovativnost ljudi - kaže Obama\nNa početku svog mandata, Obama nije tako snažno naglašavao značaj ljudskih prava i demokratije kao stubova svoje spoljne politike.\nUmesto toga, on se više fokusirao na „zajedničke interese“ država kao način da se promovišu ciljevi iz ekonomske kao i agende nacionalne bezbednosti SAD. No, Obamin govor u UN označava zaokret u tom pristupu, stavljajući naglasak Vašingtona na ohrabrivanje ekonomskih i političkih reformi unutar drugih zemalja.\n„Danas, kao i u vreme ekonomskih kriza u prošlosti, pojedini lideri su ostavljali po strani ljudska prava zarad kratkoročne stabilnosti, ili pogrešne teze da ekonomski rast može biti ostvarne nauštrb slobode. Vidimo lidere koji se obrušavaju na civilno društvo, kao i korupciju koja guši preduzetništvo i efikasno upravljanje. Vidimo da se demokratske reforme odlažu unedogled“, kaže Obama.\nMada nije pomenuo nijednu zemlju po imenu sa represivnim režimom, Obama je kritikovao represiju vlada u Iranu, Venecueli i Egiptu nad civilnim društvom.\n„Amerika radi na izgradnji sveta koji podstiče ovu otvorenost – tako da neuspešne zatvorene ili korumpirane ekonomije nikada ne smeju da zasene energiju i inovativnost ljudi“, naglašava u svom govoru Obama.\nObama je takođe pozvao građane država koje su se poslednjih decenija oslobodile totalitarnih režima da podrže civilno društvo i prava individua šitom planete:\n„Svet kome teži, Amerika ne može sama da izgradi. Da bi i oni koji sada trpe represiju ostvarili ljudska prava, potrebno je da se čuje vaš glas. Apelujem naročtio na one zemlje koje su se oslobodile tiranije i inspirisale svet u drugoj polovini prošlog veka – od južne Afrike do južne Azije; od istočne Evrope do južne Amerike. Ne budite pasivni kada su disidenti posvuda u zatvorima i demonstrante tuku, jer deo cene za našu sopstvenu slobodu jeste i podrška slobodi drugih“.\nAmerički predsednik je ukazao i na važnost nevladinih organizacija i ostalih grupacija civilnog društva koje nadahnjuju slobodu.\n„Civilno društvo je savest naših zajednica i Amerika će se angažovati u inostranstvu i sa građanima osim sa vladama. Mi ćemo prozivati one koji vršre represiju i služićemo kao glas onih koji su bez glasa. Promovisaćemo nove mehanizme komunikacije tako da ljudi budu osposobljeni da se međusobno povezuju“, naglasio je on.\nPredsednik Amerike Barak Obama, Pensilvanija, 20. septembar 2010.\nObamin pristup se razlikuje od takozvane „agende slobode“ bivšeg američkog predsednika Džordža Buša – koji je išao dalje od podrške nevladinim organizacijama u sektoru civilnog društva, i podrazumevao je direktan uticaj na represivne režime.\nObamini savetnici opisiju njegov pristup kao „pragmatičan“, ističuči da se manje fokusira na retoriku a više na gradnju kapaciteta za zaštitu slobode i ljudskih prava u novim demokratijama. No, kritičari upozoravaju da tek treba videti da li će se Obama zaista pridržavati u praksi principa koje je izložio u UN.\nTo će već biti koliko danas testirano tokom Obaminog sastanka na marginama zasedanja Generalne skupštine sa predsednicima Azerbejdžana Ilhamom Alijevom i Kirgizije Rozom Otunbajevom. Režim u Bakuu je često kritikovan od organizacija za ljudska prava kao represivan, jer su opozicioni aktivisti i nezavisni novinari zastrašivani i hapšeni. Ove sedmice porodice dvojice uhapšenih azerbejdžanskih blogera apelaovali su na Obamu da tokom susreta sa Alijevom zatraži njihovo oslobađanje.\nOrganizacije za zaštitu ljudskih prava takođe dovode u pitanje spremnost vlasti u Kirgiziji da sprovedu istragu etničkih sukoba Kirgiza i Uzbeka ovog leta u kojima je poginulo nekoliko stotina ljudi, kao i da osiguraju pravičnio suđenje za optužene.\nZbog ogromnih rezervi nafte i gasa koje poseduje u Kaspisjkom moru, Azerbejdžan je ekonomski veoma bitan za SAD. Istovremeno, u strateškom smislu i Azerbejdžan i Kirgizija su od krucijalne važnosti za Vašington kao tranzitne rute za snabdevanje NATO snaga u Avganistanu.\nOksfam Internešenel, britanska nevladina dobrotvorna organizacija, pohvalila je Obamine ovonedeljne govore u UN. Međutim, Oksfam ističe da će „smatrati predsednika odgovornim za ispunjavanje obećanog“.


Mega i FMP nastavljaju borbu za plasman u ABA ligu 08.06.2016.\nTrenutni rezultat je 1:1 a serija se igra na 3 pobede. Poznat je i termin 4. meča koji će se odigrati u Železniku, a to je petak od 20 časova.\nU prethodnom meču u Železniku FMP je slavio sa 89:83 a trener Mega Leksa Dejan Milojević je posebno apostrofirao lošu odbranu kao razlog poraza:\n“Odigrali smo vrlo lošu odbranu na prethodnom meču i pri tome smo im dali previše prostora da se razigraju. Tako se ne pobeđuju ni slabije ekipe od FMP. Moramo da izvučemo pouke i da se fokusiramo na odbranu a ne samo na napad, kako je to i bilo na prvom meču. Kada igramo dobru odbranu, nije bitno koliko imamo raspoloženih igrača u napadu. Moramo da odigramo daleko agresivnije kako bi naša fizička sprema i atleticizam došli do izražaja i kako bi ostvarili cilj a to je plasman u ABA ligu“ – izjavio je Milojević.\nMega Leks i FMP su se sastali do sada 6 puta u Super ligi i trenutni skor je 5:1 za Megu.\nPlejmejker Mega Leksa Nikola Ivanović koji je u dva duela sa FMP podelio ukupno 23 asistencije uz 42 postignuta poena, smatra je potrebno da Mega odigra daleko agresivnije nego što je to bilo u prethodnom meču:\n“Nemamo vremena da se osvrćemo na prethodni meč, znamo gde smo grešili. Moraćemo pre svega da odigramo agresivnije u odbrani kako bi došli do željenog rezultata. Očekuje nas izuzetno bitan meč i verujem u našu pobedu koja bi nas dovela na korak do ostvarenja cilja“ – izjavio je plej Mege koji je i pozvao publiku da u što većem broju podrži Megu na ovom važnom meču:\n„Publika u Sremskoj Mitrovici je uvek umela da prepozna trenutak kada je nam je potrebna dodatna podrška sa tribina i verujem da će tako biti i na ovom meču. Pozivam ih da dođu u što većem broju i pomognu nam da zajedno ostvarimo cilj, plasman u ABA ligu i tako da na sjajan način zaključimo ovu sezonu“ – završio je Ivanović.


Nove mere Vlade Srbije: Obavezna distanca od dva metra u parkovima, samostalnim umetnicima pomoć od 30.000 dinara naredna tri meseca | Insajder\nNove mere Vlade Srbije: Obavezna distanca od dva metra u parkovima, samostalnim umetnicima pomoć od 30.000 dinara naredna tri meseca\nVlada Srbije donela je danas odluku da su svi građani i privrednici, sve vreme trajanja opasnosti od širenja zarazne bolesti kovid-19, u obavezi da se pridržavaju zaštitnih mera. Jedna od njih je i da su za vreme boravka u parkovima i javnim površinama namenjenim za rekreaciju, građani dužni da održavaju međusobno rastojanje od dva metra.\nNa sednici je usvojena odluka da obustava izvođenja nastave u prostorijama visokoškolskih ustanova, srednjih i osnovnih škola, kao i obustava rada tih ustanova, ostaje na snazi sve dok traje opasnost od širenja zarazne bolesti kovid-19.\nVlada Srbije je saopštila da određene obrazovno-vaspitne aktivnosti se mogu organizovati u prostorijama ustanova uz primenu i poštavanje svih zaštitnih mera.\n"Poslodavci koji obavljaju delatnosti u oblasti trgovine na malo, usluga u oblasti ugostiteljstva, kao i preduzetnici u trgovinskim centrima, dužni su da primene sve preventivne mere u cilju suzbijanja zarazne bolesti kovid-19. To podrazumeva ograničen broj ljudi u istom prostoru, dezinfekciju objekata, upotrebu zaštitne opreme i dezinfekcionih sredstava", navodi se u saopštenju.\nTakođe, lična dokumenta kojima je istekao rok važenja za vreme vanrednog stanja smatraće se važećim, ukoliko zahtevi za izdavanje novih budu podneti u roku od 30 dana od dana prestanka vanrednog stanja.\nVlada je usvojila i odluku o bespovratnoj finansijskoj pomoći iz budžeta RS u neto iznosu od 30.000 dinara mesečno, za period od tri meseca, licima koji imaju status lica koje samostalno obavlja umetničku ili drugu delatnost u oblasti kulture utvrđenog od strane reprezetnativnog udruženja u kulturi u skladu sa Zakonom o kulturi.


Panika na amsterdamskom aerodromu zbog lažne bombe - Sputnjik Srbija\n10:05 13 Jul 2020\n19:22 01.01.2016 Preuzmite kraći link\nIncident se dogodio jutros oko osam sati, a svedoci navode da su Britanca brzo savladali holandski policajci. Delovi terminala su bili evakuisani i pretraženi, ali eksploziv nije nađen.\nHolandska televizija NOS je navela da se incident dogodio na terminalu 3, koji je bio potpuno evakuisan.\nSvedoci su opisali da je na terminalu vladala potpuna panika i da su mnogi putnici bežali ostavljajući za sobom svoje kofere. Putnicima je dozvoljeno da se vrate na terminal nakon dvadesetak minuta, kad se policija uverila da nema eksploziva.\nMuškarac je priveden na ispitivanje, navode lokalni mediji, dodajući da su njegov prtljag pregledali psi-tragači, ali da nije pronađen nikakav eksploziv.\nNije poznato da li je muškarac bio pod uticajem alkohola kad je vikao da ima bombu.\nŠiphol, avion, aerodrom, Amsterdam, Holandija


Od prodaje otpadnog materijala „Infrastruktura železnice Srbije“ zaradila 136 miliona dinara\nNa javnoj licitaciji, koja je danas uspešno sprovedena u Beogradu, „Infrastruktura železnice Srbije“ ponudila je na prodaju otpadni materijal dobijen od procesa rada u organizacionim jedinicama širom Srbije- saopšteno je u ovoj kompaniji.\nLicitacija je sprovedena na osnovu Odluke Skupštine ove kompanije i Rešenja Vlade Republike Srbije o davanju saglasnosti.\nUčesnicima licitacije je ponuđen čelični kolosečni otpad, otpad od čelika i gvožđa, kao i otpad od obojenih metala, tekstila i gume koji se nalazi u Beogradu, Lapovu, Subotici, Zrenjaninu, Novom Sadu, Rumi, Pančevu, Požarevcu, Kraljevu, Užicu, Zaječaru i Nišu.\nNajviše interesovanja privukla je prodaja otpadnog materijala u Rumi, gde je u nadmetanju tri firme prodajna cena premašila početnu za više od 20 odsto. Licitacija je uspešno završena i za otpad koji se nalazi u Lapovu, Novom Sadu, Požarevcu, Kraljevu, Užicu i Zaječaru.\nKupci su na današnjoj licitaciji, osim uplate izlicitirane sume, na sebe preuzeli i dalju brigu o otpadu koji su kupili.\nLicitacijom otpadnog materijala „Infrastruktura železnica Srbije“ povećala je svoje prihode, i kao odgovorna kompanija povela brigu o zaštiti životne sredine u mestima gde se otpad nalazi.\nZa otpadni materijal koji na današnjoj javnoj licitaciji nije prodat, biće organizovana nova javna prodaja.


Zbog obilnih padavina i izlivanja vodotokova proglašena je vanredna situacija u tri grada i 13 opština Republike Srbije, gde je evakuisana je 171 osoba, a poplavljeno 710 domaćinstava. Kako se navodi u saopštenju Ministarstva unutrašnjih poslova, na… »\nVečernje novosti: POPLAVE U SRBIJI Velika Morava se izlila kod Paraćina, put zatvoren za saobraćajRTV: MUP: Vanredna situacija u tri grada i 13 opštinajoš 7 povezanih\nSevernokorejski vođa Kim Džong Un tvrdi da je njegova zemlja uspela da napravi mini nuklearne bojeve glave koje je moguće postaviti na balističke rakete, prenosi "Rojters" pozivajući se na severnokorejsku agenciju KCNA. Kim je to rekao tokom… »\nGlas Amerike: Nuklearni propagandni rat S. KorejeBlic: KIM PONOVO PRETI Pozirao pored minijaturne nuklearne glave koja ima prekookeanski dometjoš 7 povezanih\nU RUČNOM PRTLJAGU putnika na letu za Pariz pronađena BEBA!\nBeba je pronađena na letu 1891 kompanije "Er Frans" koji je išao iz Istanbula za Pariz. Francuske vlasti su saopštile da je u ručnom prtljagu putnika na letu avio-kompanije “ Er Frans” pronađena beba, kao i da je povodom tog incidenta pokrenuta… »\nPravda: U ručnom prtljagu putnika pronađena beba!Al Jazeera: Dijete skriveno u putničkoj torbijoš 8 povezanih


Da se ne ponovi: 12 godina od zločina u Goraždevcu (video) - Sputnjik Srbija\n07:54 27 Novembar 2020\nDa se ne ponovi: 12 godina od zločina u Goraždevcu (video)\n13:47 13.08.2015 (osveženo 16:19 05.10.2015) Preuzmite kraći link\nDvanaest godina od ubistva dvoje i ranjavanja četvoro srpske dece u Goraždevcu kod Peći — za šta još niko nije odgovarao — danas je obeleženo u tom metohijskom selu.\nParastos u Crkvi Rođenja Presvete Bogorodice u Goraždevcu Ivanu Jovoviću (19) i Panteliji Dakiću (12), koji su ubijeni kada su nepoznate osobe iz automatskog oružja pucale na decu koja su se kupala u Bistrici, služio je episkop raško-prizrenski Teodosije.\nPomenu su prisustvovali predstavnici Kancelarije za KiM i predstavnici Srba u kosovskim institucijama koji su zajedno sa rodbinom i prijateljima stradalih obišli grobove ubijenih dečaka i spomenik žrtvama stradalim u NATO bombardovanju.\nZamenik direktora Kancelarije za KiM Željko Jović izjavio je da je za svakog normalnog čoveka svaki zločin veliko zlo, ali da kada se desi zločin usmeren prema onima koji su tek zakoračili u život, onda je to nemerljivo i najveće zlo.\n„Ono što još više boli je što mi svake godine i odavde i sa svakog mesta sa stotine drugih mesta širom KiM ponavljamo istu priču — tražimo da se pronađu i kazne i počinioci i njihovi nalogodavci“, rekao je Jović.\nPomenu je prisustvovao i zamenik kosovskog premijera Branimir Stojanović, koji je istakao da zločin u Goraždevcu nikad neće biti zaboravljen i da će se ponavljati, dokle god postoji ijedan Srbin u Prištini i ijedna funkcija na kojoj su Srbi, da ovo nije rešeno, da je ovo zločin koji nije kažnjen.\n„Oni koji žele da grade sa nama normalnu budućnost, koji žele da sa nama sarađuju, moraju da reše ovaj zločin kao što tražimo da se reši bilo koji zločin. To je ono što možemo da uradimo i što ćemo raditi“, rekao je Stojanović.\nUbice dečaka, i pored nagrade od milion evra i obećanja predstavnika Unmika da će, kako su rekli, prevrnuti svaki kamen da ih nađu, nisu otkrivene, a za zločin nad nedužnom decom ni posle 12 godina niko nije odgovarao.\nTužilac kancelarije specijalnog tužilaštva Kosova zatvorio je 2010. godine ovaj slučaj jer, kako je tada saopšteno iz Euleksa, istraga policije nije dovela ni do kakvih rezultata ili mogućih osumnjičenih, ali će ga ponovo otvoriti ukoliko se pojave nove informacije.\nPre 12 godina, dok su se kupali u reci Bistrici, ranjeni su tada 14-godišnji Bogdan Bukumirić, 12-godišnji Marko Bogićević, 13-godišnja Dragana Srbljak i 20-godišnji Đorde Ugrenović. Unmik je posle napada saopštio da je nepoznat broj ljudi iz žbunja otvorio vatru iz „kalašnjikova“ na pedesetak dece i mladih Srba iz Goraždevca. Kosovska policija je u istrazi saslušala 75 svedoka, a pretresla je i 100 kuća, bez konkretnih rezultata.\nUbistvo dece osudili su domaći i međunarodni zvaničnici, a zbog ovog tragičnog događaja održana je i sednica Saveta bezbednosti UN.\nUbistvo na Bistrici smatra se jednim od četiri najveća zločina nad Srbima od 1999. i dolaska međunarodne misije na Kosovo i Metohiju. Vinovnici su ostali van domašaja pravde, kao i u slučaju ubistva žetelaca u Starom Grackom, ubistva porodice Stolić u Obiliću i ubistva putnika autobusa „Niš-ekspresa“ kod Podujeva.\npomen, Srbi, Albanci, Goraždevac, Kosovo i Metohija


Izvor: eKlinika.rs, 21.Jun.2021, 12:02\nNova studija istraživača iz Velike Britanije otkrila je da korona virus može dugoročno da prouzrokuje gubitak moždanog tkiva i to bi mogao da bude razlog zašto neki pacijenti sa covid 19 gube osećaj mirisa i ukusa.\nIzgubljeno tkivo ne može se povratiti – Ukratko, studija pokazuje da bi moglo doći do nekog dugotrajnog gubitka moždanog tkiva kod osoba zaraženih covid 19 infekcijom, a to bi imalo dugoročne posledice. Čulo mirisa i ukusa se vremenom mogu nadoknaditi, tako da simptomi toga mogu nestati, ali nikada nećete biti moguće povratiti tkivo koje uništio SARS-CoV-2 virus – izjavio je bivši direktor FDA dr Scott Gottlieb, za CNBC.\nZabeležen gubitak sive mase Prema studiji, britanski...\n16:25: LAUŠEVIĆ JE UBIO DVA MLADIĆA, TREĆEG RANIO U TESTISE: Bio je ...\n16:23: Zvezda gostuje u Subotici kod Spartaka\n16:23: Manastiri na Kosovu ostaju na listi baštine u opasnosti\n16:23: Stanojević: Nije samo Menig! Poslali smo ponudu na dve adrese, n...\n16:22: Na snagu stupa od ponedeljka: Nove lične karte i sve veći strah...\n16:22: Česi naljutili Amerikance, pa stradali\n16:21: Krivokapić: Skupština Crne Gore da izabere nepolitički Tužila...\n16:21: SRBIJI JE NEOPHODAN TRIJUMF ZA ČETVRTFINALE: Košarkašice znaju...\n16:20: Trening spasavanja na vodi održan na Savi u Bijeljini\n16:20: Dva jezera u Argentini postala roze boje, ekolozi zabrinuti\n16:19: Srednjovekovni spomenici na KiM ostaju na Uneskovoj listi svetske...\n16:19: SLIKA IZ DALMACIJE "ZAPALILA" DRUŠTVENE MREŽE: Ljudi ne mogu da...\n16:19: Francuzi protiv kovid propusnica: Građani nezadovoljni odlukom V...\n16:19: CRNA NEDELJA: Veliki broj pogibija! MUP izdao važan apel za voza...\n16:19: Šef odborničke grupe SNS Aleksandar Mirković: "Đilasovo lice...


Klinton u nastavlja afričku turneju u Ugandi\nHilari Klinton sa predsednikom Senegala Makijem Salom u predsedničkoj palati u Dakaru, 1. avgusta 2012.\nAmerička državna sekretarka putuje u Ugandu gde će se u petak sastati sa predsednikom Joverijem Musevenijem.\nU okviru afričke turneje, američka državna sekretarka Hilari Klinton putuje u Ugandu gde će se u petak sastati sa predsednikom Joverijem Musevenijem. Diplomatski izvori ističu da će Klinton sa Musevenijem razgovarati o ulozi Ugande kao ključnog partnera Sjedinjenih Država u sprovođenju regionalne bezbednosti, kao i da će se založiti za izgradnju jačih demokratskih instutucija i poštovanje ljudskih prava.\nAmerička državna sekretarka, Hilari Klinton u sredu je apelovala na afričke lidere da se ponovo okrenu demokratiji i izjavila da “stari način upravljanja” više ne može da funkcioniše na kontinentu sa usporenim ekonomskim rastom i sve većim brojem siromašnih. Ona je u Senegalu istakla da Afrikanci traže promene u zemljama gde manjinska elita profitira, a većina stanovništva ne može da se izvuče iz siromaštva.\n“Vreme je - krajnje je vreme da lideri prihvate odgovornost, da tretiraju svoje narode dostojanstveno, poštuju njihova prava i omoguće im ekonomsku stabilnost i usluge za sve.”\nAmerička džavna sekretarka takođe je dodala da je posle nedavnih državnih udara u Nigeru i Gvineji uspostavljena vladavina prava, kao i da su u Beninu, Zelenortskim ostrvima, Liberiji, Nigeriji, Zambiji i Togou, u proteklih godinu dana održani fer i pošteni izbori.\nOvo je četvrta diplomatska poseta Hilari Klinton Africi, a cilj njene turneje jeste da prenese snažnu poruka Vašingtona da otvoreno tržište i demokratija predstavljaju najčvršći temelj za budućnost Afrike.\nKlinton će tokom posete takođe predstaviti Sjedinjene Države kao alternativu kineskom ekonomskom i političkom uticaju, koji raste ogromnom brzinom otkako je Peking pojačao kampanju kako bi pridobio afričke zemlje na kontinentu bogatom resursima. Hilari Klinton nije konkretno pomenula Kinu, ali je istakla da je američki predsednik Barak Obama u svom poznatom govoru u Gani 2008. godine, obećao da Amerika nudi “partnerstvo, a ne pokroviteljstvo”.\n“Dani kada su stranci dolazili i uzimali afrička bogatstva za sebe, ne ostavljajući ništa, ili vrlo malo, iza sebe, trebalo bi da budu prošlost u 21. veku.”\nHilari Klinton će u okviru afričke turneje posetiti i Južni Sudan, Keniju, Malavi i Južnoafričku Republiku, gde će se sastati i sa 94-ogodišnjim bivšim predsednikom i borcem za demokratiju, Nelsonom Mandelom.


Savet za bezbednost na radu u Fijatu – Nadlanu.com\nSavet za bezbednost na radu u Fijatu\nObjavljeno 10. juna 2011. / 15:30:00\nPreventivne mere bezbednosti i zdravlja radnika u kompaniji Fiat automobili Srbija po standardima su koji će se u Srbiji primenjivati od 1. jula, izjavio je u petak predsednik Saveta za bezbednost i zdravlje na radu Vlade Srbije Zoran Martinović.\nKRAGUJEVAC, 10. juna 2011. (Beta) – Kako je rekao u petak na sednici Sveta koja je održana u toj kompaniji, primenom strožih kriterijuma od do sada važećih u Srbiji, kragujevacki Fiat je uspeo da smanji broj povreda na radu.\n“Gradjevinska i mašinska industrija su sektori u kojima se dogadja najveći broj povreda na radu. Inspekcija rada je zabelezila da je u prva četiri meseca ove godine sedam lica radeći na takvim poslovima izgubilo život, a 270 teško povredjeno”, naveo je Martinović.\nPrema njegovim rečima, upravo zato je Savet za bezbednost počeo da svoje sednice povremeno drži u firmama koje se na visokoprofesionalnom nivou staraju o bezbednosti i zdravlju svojih radnika.\nVidni znaci oporavka privrede\nMladić bio na VMA pod lažnim imenom


Slučaj Uborak: Tužba nakon izdavanja okolišne dozvole | Starmo\nNaslovnica Mostar Slučaj Uborak: Tužba nakon izdavanja okolišne dozvole\nMostar — Udruženje građana “Jer nas se tiče” podnijelo je 12. januara tužbu Kantonalnom sudu u Sarajevu zbog izdavanja okolišne dozvole za deponiju Uborak-Buđevci kod Mostara, potvrdio je za Radio gradska mreža – Mostarski radio predsjednik tog udruženja Omer Hujdur.\nOn je naveo da se tužba odnosi na Federalno ministarstvo okoliša i turizma koje je početkom decembra izdalo okolišnu dozvolu za deponiju Uborak.\n“Izdavanje dozvole znači da će deponija Uborak postojati na tim prostorima i dalje”, kazao je Hujdur, te dodao da institucijama nije bilo dovoljno to što su zrak, zemljište i podzemne vode, kako tvrdi Hujdur, već zagađene.\n“Mimo volje građana i studije uticaja na okoliš, koju su sačinili stručnjaci, oni su izdali okolinsku dozvolu”, naglasio je Hujdur.\nŠto se tiče daljnjih koraka Udruženja, Hujdur je najavio da će nastaviti pravnu borbu, te da vjeruju da će sud oboriti izdatu okolinsku dozvolu.\nHujdur ne isključuje ponovnu blokadu deponije Uborak-Buđevci, ukoliko ne bude “rješenja”, te ne budu uvažene “činjenice” i zahtjevi građana.\nFederalno ministarstvo turizma i okoliša pozitivno je ocijenilo Studiju o procjeni uticaja na okoliš, te je izdalo okolišnu dozvolu za aktivnosti deponiranja krutog komunalnog otpada i proširenje deponije JP Deponija Mostar Uborak-Buđevci, saopšteno je u petak iz Gradske uprave Mostara.


Novi haos! Zbog ovog dokumenta opet „češljaju“ Novaka: Optužuju ga da je lagao, to će biti osnov za deportaciju!?\nNaslovna Herceg Sport Novi haos! Zbog ovog dokumenta opet „češljaju“ Novaka: Optužuju ga da je...\nNovak Đoković je pobijedio Australiju na Federalnom sudu i poništena je odluka vlasti o ukidanju njegove vize, međutim iako je srpski teniser već viđen kako trenira u Melburnu – i dalje mogu da ga deportuju iz zemlje!\nDiskreciono pravo da to učini ima ministar za imigracije Aleks Houk, koji i dalje nije siguran šta da radi i zbog toga je odložio odluku, a sada se pojavljuju nove informacije i tumačenja na osnovu kojih Australijanci misle da „protjeraju“ Novaka Đokovića iz zemlje u kojoj je devet puta osvajao grend slem.\nSaga ulazi u šesti dan pošto sada federalne vlasti provjeravaju sve dokumente koje je Đoković priložio i traže „rupu“ za koju bi mogli da se uhvate, pa je sada u fokus dospjela jedna „kućica“ na papiru koji je bio uz njega.\nĐokovića optužuju da je slagao da 14 dana pred dolazak u Australiju nije putovao nigdje.\nSada se pojavio i dokument na kome se vidi da je Đoković „štiklirao“ da nije putovao nigdje dvije nedjelje pred dolazak u Australiju, dok je poznato da se u Marbelji, gdje ima vilu, pripremao za Australijan open, odnosno da je u zemlju ušao preko leta iz Dubaija.\nČini se kao slučajna greška, međutim zbog ovoga se ponovo digla „kuka i motika“ u Australiji i poručuje se da davanje lažnih ili netačnih informacija ozbiljan prekršaj i da je i to osnov za kaznu.\nDjeluje prilično bizarno da bi na osnovu toga mogli da ga kazne, ili čak da im to bude pokriće da ga deportuju iz Australije, posebno ako se uzme u obzir da su sva dokumenta popunili iz Teniskog saveza Australije, preko kog je inače i dobio pomenuto „medicinsko izuzeće“.


Časopis Industrija :: PODRŠKA EVROKOMORA DIGITALIZACIJI PRIVREDE\n04.04.2019 Komentari: 0\nU okviru Digitalne nedelje, uoči Digitalnog samita, u Palati Srbija zasedao Odbor za digitalizaciju Evrokomora (Eurochambres) koji okuplja stručnjake za digitalizaciju evropskih komora, a na čijem je čelu Marko Čadež, predsednik PКS.\nNa sastanku su predstavnici privrednih komora iz Evrope razmenili iskustva u procesu digitalizacije unutar samih komora kao i među kompanijama tih zemalja.\nČadež je istakao da u Srbiji prvi put zaseda jedan odbor Evrokomore, kao najveće evropske poslovne asocijacije koja okuplja 44 komorska sistema sa 1.700 lokalnih i regionalnih komora i oko 20 miliona kompanija članica.\nTo je veoma značajno za Srbiju i region, istovremeno i priznanje Privrednoj komori Srbije za aktivnosti koje sprovodi na polju digitalizacije, uz pomoć evropskih partnera, rekao je predsednik PKS.\n„Ovde u Beogradu pokrećemo diskusiju o kreiranju zajedničkih komorskih usluga koje bi sve komore pružale svojim članicama. Na taj način i privrednici bi dobili najbolje servise gde god da posluju, a komore uštedele značajan novac“, objasnio je Čadež.\nNa sednici odbora predstavljeni su najbolji primeri iz prakse i načini na koji komore kreiraju digitalne alate za pomoć i transformaciju malih i srednjih preduzeća, ali i ostalih kompanija.\nPKS je predstavila Centar za digitalnu transformaciju i aplikaciju PKS instant PAY koja omogućava plaćanje telefonom ili tabletom. Privredna komora Srbije digitalizovala je većinu svojih servisa za privredu i ima 63 digitalne usluge na ePortalu.\nDanas morate biti digitalni, nije pitanje da li to hoćete ili nećete - jednostavno to je neminovno, poručio je Čadež.\nMinistar bez portfelja zadužen za inovacije i tehnološki razvoj u Vladi Srbije Nenad Popović podsetio je da je pre pet godina Srbija izvozila IT usluge u vrednosti od oko 200 miliona evra što kaže nije uticalo na naš BDP. Pet godina kasnije Srbija je povećala izvoz u toj oblasti za pet puta i prošle godine on je iznosio 1, 2 milijarde evra, rekao je ministar.\n„Sve više vrednost BDP-a dolazi iz IT sektora, zato je digitalizacija prioritet Vlade Srbije i u toj oblasti pratimo dobre primere većine evropskih zemalja ali isto tako osim što sa njima sarađujemo, to činimo i sa Rusijom,Turskom, Izraelom...“, rekao je Popović.\nPredsednik Belgijske privredne komore Volter van Gulk istakao je da je u Belgiji digitalizacija u vrhu agende državnih ciljeva.\n„Trudimo se da pronađemo način kako da se članice Evrokomore digitalizuju i zato smo došli da čujemo dobra iskustva kako iz prezentacije vaše zemlje, tako i Hrvatske, Italije, Holandije. Ne moramo da izmišljamo nešto novo, pa ako možemo ideju da uzmemo od vas, zašto da ne“, kaže Gulk.\nUpravo je uloga privrednih komora, kaže, da predvode kompanije u 4.0 revoluciji, u digitalizaciji kako velikih tako i srednjih i malih preduzeća.\nVelika preduzeća lakše prolaže kroz digitalnu transformaciju, dok su mala preduzeća svuda u svetu „pomalo izgubljene u ovom procesu“, kaže Gulk.\nSandra Linders iz Holandske privredne komore ističe da je ta komora veoma dobro digitalizovana i da je cilj posete glavnom gradu Srbije da deo holandskog iskustva prenese i drugim članicama Evrokomore.\nKaže da prema njenom iskustvu, i u Holandiji kao i u drugim zemljama, mala preduzeća nemaju dovoljno snage da se priključe digitalizaciji zbog čega je uloga privrednih komora posebno značajna.


Znate li koji nadimak ima Bejl u reprezentaciji? - Sportske.net\nZnate li koji nadimak ima Bejl u reprezentaciji?\nFudbaler Real Madrida Garet Bejl jedan je od najplaćenijih sportista sveta, a saigrači iz reprezentacije Velsa šale se na njegov račun kad god im se ukaže prilika.\nRazlika u plati izmedju Bejla i ostalih reprezentativaca Velsa je značajna, ali je Ledli rekao da na Bejla nisu uticali novac i slava.\n"Zadirkivali smo ga kada je pao tokom utakmice protiv Gruzije prošlog meseca. Izgledao je kao Tarzan. Takodje, prilično je dobar u golfu, pa ga i zbog toga zadirkujemo. U stvari to je zapravo depresivno, pošto ne znam u čemu nije dobar", rekao je Ledli.\nFudbalska reprezentacija Velsa igraće u subotu od 20.45 u Kardifu protiv Srbije, u kvalifikacijama za Svetsko prvenstvo 2018. godine. Na tabeli u Grupi D Srbija i Irska imaju po sedam bodova, a Vels je treći sa dva boda manje.


CEV uputio podršku Srbiji posle poplava! - Sportske.net\nCEV uputio podršku Srbiji posle poplava!\nPredsednik Evropske odbojkaške konfederacije (CEV) Andre Mejer uputio je danas pismo podrške nacionalnom savezu Srbije zbog katastrofalnih poplava koje su zadesile zemlju.\nMejer je u pismu adresiranom na predsednika Odbojkaškog saveza Srbije Aleksandra Boričića naveo da je CEV "sa dubokom tugom i brigom" slušao o prirodnim katastrofama koje su zadesile Srbiju i Bosnu i Hercegovinu, kao i da je ta organizacija "potpuno svesna" sadašnjih, ali i budućih teškoća.\n"Budite uvereni da je CEV, i celokupna evropska odbojkaška porodica, uz vas, a posebno uz sve one koji su pogođeni ovom prirodnom katastrofom.\nUčinićemo sve što možemo kako bismo vam obezbedili svu neophodnu pomoć i podršku u ovim teškim vremenima kako bi se svi vratili svakodnevnom životu i kako bi se obnovila uništena infrastruktura zarad bolje budućnosti", navodi se u pismu.\nMejer je napisao da svi u CEV-u "izuzeno cene pouzdanu saradnju" tokom godina, kao i sve što OSS radi za razvoj odbojke.\n"U ime Evropske odbojkaške porodice, želeli bismo da vam prenesemo izraze našeg najiskrenijeg i najdubljeg saosećanja sa svima koji su pogođeni ovim poplavama i istovremeno vam nudimo našu pomoć i podršku u ovoj tragičnoj situaciji. Stojimo vam na raspolaganju za dalji dogovor oko svih konkretnih akcija koje su pred nama", naveo je Mejer.


Povodi - datum: 2021-01-21 NEBOJŠA KAVARIĆ KAŽE DA JE SVAKI DRUGI TESTIRANI U DOMU ZDRAVLJA PODGORICA ZARAŽEN\nPulmolozi obišli oboljele na Kovid odjeljenju Umrlo devetoro, među njima i dvadesetpetogodišnjak Iz UIKS-a je saopšteno da je u Kliničkom centru od posledica korona virusa preminula zatvorenica M.P. (65) koja se nalazila na izdržavanju kazne u zatvoru za duge kazne\nIz Instituta za javno zdravlje (IJZ) saopšteno je da je od posledica virusa korona u Crnoj Gori juče preminulo devet osoba, među kojima i 25–godišnji mladić, dok je infekcija potvrđena kod 351 građanina. Direktor Doma zdravlja Podgorica Nebojša Kavarić saopštio je da je od 250 brzih testova, koliko se dnevno u prosjeku uradi u njihovim kovid ambulantama, 50 odsto pozitivnih. Iz Uprave za izvršenje krivičnih sankcija (UIKS) saopšteno je da je u Kliničkom centru od posledica virusa korona preminula zatvorenica M.P. (65) koja se nalazila na izdržavanju kazne u zatvoru za duge kazne.\n– Institutu je prijavljeno devet smrtnih ishoda povezanih sa Kovidom-19, i to kod pacijenata iz Bara (2), Podgorice (2), Tuzi, Herceg Novog, Danilovgrada, Pljevalja i Rožaja, od kojih je najmlađi imao 25 a najstariji 80 godina. Ukupan broj preminulih povezanih sa Kovid-19 infekcijom od početka juna 2020. iznosi 749, a od početka pandemije 758. Laboratorije Instituta za javno zdravlje, druge javne i privatne laboratorije koje se bave dijagnostikom infekcije korona virusa su od poslednjeg presjeka završile analize i Institutu dostavile rezultate za 1.430 uzoraka na virus korona, među kojima je ukupno registrovan 351 novopozitivni – navode iz Instituta.\nNovootkriveni su iz sledećih opština: Podgorica 131, Nikšić 48, Budva 28, Herceg Novi 26, Bar 21, Bijelo Polje 14, Berane 12, Pljevlja 12, Kotor i Tivat 11, Cetinje i Danilovgrad po osam, Mojkovac pet, Ulcinj četiri, Rožaje, Tuzi i Plav po tri, Kolašin dva i Petnjica jedan.\n– Prijavljen je oporavak kod 727 pacijenata. Uzimajući u obzir sve novootkrivene slučajeve kao i broj oporavljenih, ukupan broj trenutno aktivnih slučajeva Kovida-19 u Crnoj Gori iznosi 8.663. Od početka epidemijskih dešavanja (mart 2020. godine) ukupan broj registrovanih slučajeva infekcije korona virusom u Crnoj Gori je 56.579 – navode iz Instituta.\nU Kliničkom centru se od virusa korona liječi 78 zaraženih, od kojih je 26 životno ugroženo.\nKavarić je saopštio da ga brine to što je virus ušao u staračke domove i u ustanove za brigu o osobama sa smetnjama.\n– Trenutno na području grada imamo oko pet hiljada kovid pozitivnih pacijenata, koji uglavnom imaju blage simptome, a 400 do 500 naših sugrađana se liječi kod kuće. Oni su na pravom kućnom liječenju od kovida i sve servisira Dom zdravlja Podgorica – rekao je Kavarić.\nDodao je da je 30 odsto zaposlenih u Domu zdravlja, odnosno, oko 130 ljudi trenutno angažovano u kovid sektoru.\n– To su 23 doktorska tima, sa laborantima, vozačima, sestrama, psiholozima, pripadajućim ljekarima, biohemiračima u laboratoriji, radiolozima – rekao je Kavarić.


RTS :: Poslanička pitanja o blokadi Rektorata\nPolitika Poslanička pitanja o blokadi Rektorata\nutorak, 01. okt 2019, 11:50 -> 12:41\nPoslanici SNS-a i SPS-a pitali su nadležne organe o blokadi rektorata od strane udruženja "1 od 5 miliona", kao i da li je na rektorku Univerziteta u Beogradu Ivanku Popović izvršen politički pritisak da, kako kažu, primeti posle deset dana da su u tu zgradu ulazili članovi vladajuće koalicije, ali ne i opozicioni politički lideri.\nPoslanik SNS-a Aleksandar Marković pitao je kojom metodologijom je Popovićeva prepoznala članove vladajućih stranaka tokom blokade rektorata.\n"Da li joj je neko rekao da to mora da kaže? Možda je neko doveo u zabludu ili izvršio pritisak na nju? Ona je deset dana nakon što joj studenti iz organizacije "1 od 5 miliona" nisu dozvoljavali da uđe u kancelariju rekla da su iz vladajuće stranke upali u rektorat, a navodno nije videla Boška Obradovića, Mariniku Tepić i Zorana Lutovca koji nisu ni krili (da su bili tamo)", rekao je Marković.\nMarković smatra da je "svima jasno da je to bio politički protest i ‘tužna predstava‘ Saveza za Srbiju i Dragana Đilasa".\nŠef poslaničke grupe SPS-a Đorđe Milićević upitao je da li je logično da "15 nazovi studenata" ne dozvoli rektorki da obavlja svoj posao, kao i da li je to akademsko ili političko pitanje.\nMilićević je istovremeno insistirao na državnoj reakciji, zog protesta dela opozicije ispred kuće zamenika gradonačelnika Gorana Vesića.\nNavodeći da deo opozicije stalno ukazuje na slobodu medija, Milićević je upitao da li je normalno da njihovi lideri prete glavnom i odgovornom uredniku jednih novina jer im se ne sviđa način na koji izveštava.\nMediji, kako kaže, imaju pravo da se bave uređivačkom politikom i moraju biti oslobođeni svakog pritiska.\nPoslanik na listi SNS Marijan Rističević zatražio je odgovor od Ministarstva prosvete šta će preduzeti da se, kako kaže, vrati autonomija Univerzitetu u Beogradu, ukazujući nedavno na blokadu rektoraka od strane, kako kaže, "vremešnih studenata".\n"Mislim da ni rektorka nije sveta krava. Ne znam da li je starija rektorka ili studenti koji su zauzeli rektorat. Dakle, šta ćete preduzeti da se povrati autonomija i da rektorat ne bude politički brlog organizacije 1 od 5 miliona", upitao je Rističević i naveo da je autonomija narušena jer su u zgradu dolazili politički lideri.


Hyndai predstavio Elantru N Line\nHyndai je predstavio novu limuzinu Hyndai Elantra N Line, osnaženu i sportski orjentisanu, čija će uskoro početi da se prodaje. Namera južno korejskog proizvođača je da konkuriše Hondi Civic Si.\nHyndai Motor Company lansirao je novu liniju Elantra N. Novi model je dizajniran i osmišljen da pruži poboljšanu zabavu u vožnji osveženoj novoj Elantri koja je lansirana u aprilu 2020. godine. Model N Line, koji karakterišu N specifični dizajn i elementi za poboljšanje performansi, nudi atraktivnu dimenziju u Hyndaijevim visokim performansama N brend linije. Svojom pojavom treda da proširi privlačnost Elantre na širi krug kupaca.\nHyndai Elantra N Line razlikuje se od standardne Elantre agresivnijim dizajnom karoserije (zadnji spojler, difuzor, hromirane izduvne cevi, crni detalji, 18-inčni naplatci, itd.), nekim izmenama u unutrašnjosti i snažnijim motorom.\nIspod haube Elantre N Line nalazi se četvorocilindarski 1,6-litarski turbo motor od 201 KS uz obrtni moment od 265 Nm. Snaga se prenosi ili šestostepenim manuelnim ili sedmostepenim menjačem sa dvostrukim kvačilom. Automobil je dobio čvršće ogibljenje i pojačane prednje kočnice.\nUnutrašnjost je opremljena sportskim sedištima sa kožnim jastucima, volan je obložen kožom, postoji nekoliko sistema aktivne bezbednosti i pomoći vozaču.\nHyndai još nije objavio kada će da počne prodaja Elantre N Line i koliko će da bude cena.\nHyundai i Kia suvlasnici mreže punionica IONITY\n“Ulaskom grupacije Hyundai-Kia dobili smo privrženog partnera sa međunarodnim iskustvom u oblasti električne mobilnosti,” rekao je Mihale Haješ, direktor IONITY. “Zajedničkim snagama ćemo raditi na tome da obrazujemo ljude o e-mobilnosti i promovišemo inovacije na tom području u cilju putovanja električnim automobilima kao normalnim, pogotovo na dugim putovanjima.”\nHyundai razvija SUV da konkuriše Land Cruiseru\nHyundai radi na tome da razvije i plasira na tržište novi SUV koji će na tržištu da se takmiči sa Toyotom Land Cruiser. Hyundai je dokazao da može da napravi velike krosovere modelima Palisade i Santa Fe. Južno Korejska kompanija sada razmatra serijsku proizvodnju velikog robusnog SUV-a. U prilog ovome ide činjenica da Hyundai već ima motor koji može da se ugrađuje u SUV vozila s okvirom u punoj veličini.\nHyundai Kona EV opasan po život\nHyundai Motor poziva vlasnike modela Kona EV u servis zbog problema sa baterijom koji bi mogli dovedu do toga da se automobil zapali. Kampanja za proveru i otklanjanje problema posebno se odnosi na 25.564 EV-a Kona, proizvedenih u periodu od septembra 2017. do marta 2020. godine. Kod ovih električnih automobila može da dođe do kratkog spoja u bateriji, što povećava rizik od požara.\nSvetska premijera Hyundai Tucsona 4\nTucson je prvi model južno korejske marke na kojem korišćen novi dizajnerski jezik nazvan Sensuous Sportiness - senzualni sportski izgled. Ideja novog dizajna je da su dizajneri primenili klasične metode skiciranja, a rezultat je niz geometrijskih poteza i oštrih linija, koje prekrivaju čitavu karoseriju, sa istaknutim svetlosnim grupama. Sastoje se od određenog broja trouglova postavljenih u poklopac motora.\nHyundai Kona Electric postigla rekordan domet\nTri električna modela Hyundai Kona Electric testirana su nedavno na nemačkoj trkačkoj stazi Lausitzring. Najveći domet u klasi, mogućnost brzog punjenja, bezbednosne i praktične karakteristike obezbedile su modelu Kona Electric uspeh u prodaji i priznanja u industriji. Hyundai Kona Electric postigla rekord dometom 1.000 km sa jednim punjenjem baterija, dok je prodaja istovremeno dostigla 100.000 prodatih primeraka ovog modela za samo dve godine.


Otkazana druga debata između Trampa i Bajdena - Američki izbori\nKomisija za predsedničke debate otkazala je drugi predizborni obračun predsednika Donalda Trampa i njegovog protivkandidata Džozefa Bajdena. Druga debata bila je prvobitno zakazana za 15. oktobar u Majamiju. Ovakav ishod bilo je jedino rešenje nakon nesuglasica dve kampanje oko formata predviđene debate.\nNakon što je veče nakon prve debate predsednik Tramp testiran pozitivno na virus korona, mnogo se spekulisalo da li će se druga debata uopšte održati i koje su sve opcije na raspolaganju. Tako je format debate, usled neizvesnog zdravstvenog stanja predsednika Trampa, promenjen u virtuelni. Komisija je ovakvu odluku obrazložila da je promena formata u cilju zaštite zdravlja i sigurnosti svih uključenih. Međutim, predsednik Tramp i njegova kampanja protestovali su zbog ovakve odluke i izneli stav da je ova promena samo trik kako bi se pomoglo Bajdenu, te je predsednik i zvanično odbio da učestvuje u debati. Predsednik Tramp insistira na tome da nije zarazan, dok je predsednikov lekar, Šon Konli, izjavio da je predsednik u četvrtak završio terapiju protiv virusa korona i da očekuje da će predsednik Tramp moći da nastavi javne nastupe u subotu (10 dana od kako je objavljeno da je predsednik zaražen).\nKao odgovor na otkazivanje predsednika Trampa za učešće u virtuelnoj debati, portparolka bivšeg potpredsednika Bajdena izjavila je da bi oni pristali na virtuelnu debatu naredne nedelje. Međutim, kako do debate neće doći, Bajdenova kampanja je organizovala drugačiji format kako bi Bajden mogao da odgovara na pitanja, dok je i ABC Njuz (ABC News) potvrdio da će oni biti domaćin ovog formata. Bajdenova kampanja je ocenila i da je sramota da je predsednik otkazao jedinu debatu u kojoj birači postavljaju pitanja, ali i da to nije iznenađujuće.\nKampanja predsednik Trampa je čak predložila Bajdenovoj kampanji da se usaglase da novi datum druge debate bude 22. oktobra, a treća debata da bude zakazana za 29. oktobar, samo nekoliko dana pre izbora 3. novembra. Ovaj predlog je odbijen, uz jasan stav da raspored debata ne pravi Donald Tramp, već Komisija o predsedničkim debatama.\nRazličiti su stavovi o učešću i održavanju debate, ali većina izražava zabrinutost da bi Trampovo otkazivanje ove debate moglo loše da se odrazi po njega i izborne rezultate, kao i uopšte celokupna situacija u vezi sa njegovim zaražavanjem virusom korona.\nOno što bi prema ranijem planu bila treća debata 22. oktobra u Nešvilu, preostaje kao još jedini susret predsednika Trampa i kandidata demokrata Džofera Bajdena pre izbora 3. novembra, ukoliko i za ovu debatu ne dođe do nekih promena.


Još 24 miliona evra od Evrope za razvoj jugoistoka i jugozapada Srbije\nNovi Pazar, 25. jun 2014.\nEvropska unija, Vlade Švajcarske i Srbije izdvojiće u naredne tri i po godine najmanje 24,6 miliona evra za podršku razvoju 34 lokalne samouprave na jugoistoku i jugozapadu Srbije preko programa Evropski PROGRES. Ugovor o dodeli bespovratnih sredstava danas su potpisali ministarka za evropske integracije Jadranka Joksimović, ambasador Evropske unije u Srbiji Majkl Devenport, direktorka Švajcarske kancelarije za razvoj i saradnju u Srbiji Izabel Perih i regionalni direktor Kancelarije Ujedinjenih nacija za projektne usluge (UNOPS) za Aziju, Evropu, Bliski istok i Okeaniju Brus Mekaron.\nProgram Evropski PROGRES, koji počinje nakon uspešno završenog EU PROGRESa, ima za cilj da pomogne Vladi Republike Srbije u procesu evropskih integracija i podrži ravnomerni društveno-ekonomski razvoj. Očekivani rezultati programa su jačanje lokalnih kapaciteta za upravljanje i planiranje, i stvaranje preduslova za održivi razvoj uvođenjem novih i unapređenih procesa, pružanje podrške lokalnim samoupravama i poslovnoj zajednici da stvore mogućnosti za izvoz na međunarodna tržišta, ostvare veće prihode i unaprede pristup zapošljavanju. Evropski PROGRES će doprineti i otvaranju novih radnih mesta sa jednakim šansama za žene i muškarce, kao i uključivanje najranjivijih i najmarginalizovanijih grupa u sve aspekte društvenog života.\n„Jačanje lokalnih samouprava je važan deo ukupnog ekonomskog razvoja Srbije. Nećemo odustati od strukturnih i sistemskih reformi i zbog toga je važno da imamo konkretnu podršku naših evropskih partnera. Posebno konkretnu podršku nedovoljno razvijenim opštinama kako bi postale konkurentnije i atraktivnije za strane investicije, i da razviju sistem dobrog i odgovornog upravljanja. Na taj način će se videti konkretni pomaci i značaj evropskih integracija. Evropski PROGRES je jedan od načina na koji Vlada Srbije, zajedno sa partnerima Evropskom unijom i Vladom Švajcarske, doprinosi ujednačenom razvoju nerazvijenih delova Srbije“, rekla je ministarka Joksimović.\nZa sprovođenje Evropskog PROGRESa, Evropska unija izdvaja 19,6 miliona evra, Vlada Švajcarske daje 4,86 miliona evra, dok će Vlada Srbije preko resornih ministarstava i lokalnih samouprava obezbediti sufinansiranje pojedinačnih projekata. Od tog ukupnog iznosa, osam miliona evra opredeljeno je za prioritetne infrastrukturne projekte koji će biti sprovođeni preko Sektora Ministarstva finansija za ugovaranje i finansiranje programa iz sredstava Evropske unije (CFCU). Kancelarija za evropske integracije Republike Srbije pruža strateške smernice, a program sprovode Kancelarija ujedinjenih nacija za projektne usluge (UNOPS) i Vlada Republike Srbije.\n„Zajedno sa našim partnerima Vladama Srbije i Švajcarske uložićemo dodatne napore da omogućimo boljitak prvenstveno u ekonomskom smislu. Posebna pažnje će se obratiti na projekte koji doprinose privlačenju investicija i otvaranju novih radnih mesta. Biće nastavljen i razvoj infrastrukture, priprema tehničke i planske dokumentacije, kao i podrška ranjivim grupama. Evropski PROGRES će biti dosta zahtevniji program. Imamo devet novih opština, pa samim tim je veća konkurencija. I kriterijumi za dobijanje podrške će biti viši. Mi vas već sada ohrbabrujemo da razmišljate i sarađujete na zajedničkim velikim projektima. Evropska unija pruža veliku podršku jer želi da Srbija bude ekonomski stabilna i jaka“, izjavio je ambasador Evropske unije Majkl Devenport.\n“Švajcarska će nastaviti da unapređuje dobro upravljanje i vladavinu prava, kako bi ova načela postala opipljivija, u većoj meri usmerena na građane i dostupnija lokalnim vlastima. Švajcarska će konkretno da podržava integrisanje transparentnosti, odgovornosti, učešća, nediskriminacije i efikasnosti u svakodnevni život građana na jugu, jugozapadu i jugoistoku Srbije,“ izjavila je direktorka Švajcarske kancelarije za razvoj saradnju u Srbiji Izabel Perih.\n„UNOPS u Srbiji ima posvećen tim, koji je fokusiran na potrebe ljudi. Naša podrška prilagođena je lokalnim zahtevima. Samo sa zajedničkim naporima svih partnera, nedovoljno razvijena područja u ovom delu Srbije mogu da očekuju progres i rast konkurentnosti u mnogim oblastima“, rekao je Brus Mekaron, regionalni direktor Kancelarije Ujedinjenih nacija za projektne usluge za Aziju, Evropu, Bliski istok i Okeaniju.


ANTICELULIT PROGRAM LIPO kozmetike - besplatni webinar\nU sredu, 19. maja, u 13.00 h održaćemo besplatni webinar na temu “ ANTICELULIT PROGRAM LIPO KOZMETIKE ” u okviru kojeg ćemo pričati o poreklu i fazama razvoja celulita, terapijskim procedurama za njegovo smanjenje, aktivnim sastojcima anticelulit preparata, aparativnim tehnikama i kako ih iskombinovati sa kozmetičkim proizvodima kako bi postigli najbolje rezultate u anticelulit i tretmanima mršavljenja itd. Prezentaciju vodi Prof. Dr Slavica Šiler Marinković, a učešće je besplatno.\nPrijave su obavezne na mail Ova adresa el. pošte zaštićena je od spam napada, treba omogućiti JavaSkript da biste je videli (pošaljite nam Vaše ime, prezime, kontakt telefon i ime kozmetičkog salona/ordinacije ukoliko radite u nekom). Link za učešće na webinaru (Zoom) poslaćemo vam na mejl koji budete koristili prilikom prijavljivanja za učešće u webinaru. Broj učesnika je ograničen na 100 slušaoca, a vreme trajanja webinara je 30-40 minuta.\nPROIZVODI NA POPUSTU U LIPO PRODAVNICI U UZUN MIRKOVOJ 3\nPosetite našu prodavnicu u Beogradu, u TC Singidunum, Uzun Mirkova 3 (lokal 25) od utorka do subote od 11 do 19h, gde vas očekuje sjajnih 20% popusta na neke od preparata iz LIPO kozmetika asortimana. Akcija se odnosi na određene proizvode i njihova pakovanja, koje možete videti u tabeli dole, i traje do isteka zaliha.\nCene su izražene u RSD.\nU susret predstojećim praznicima obaveštavamo Vas da prodajna mesta LIPO kozmetike u Beogradu na adresama Tomazeova 45, Veljka Milićevića 4 i Uzun Mirkova 3 neće raditi u:\n1. Petak 30.04.2021. – Veliki Petak pred Uskrs\n2. Subotu i nedelju - 01. i 02.05.2021. – Uskrs i Praznik rada\n3. Ponedeljak 03.05.2021. – drugi dan Uskrsa\nPrvi radni dan je utorak 4. maj 2021. kada nastavljamo sa redovnim poslovanjem.\nBesplatna dostava 26, 27. i 28. aprila!\nU ponedeljak 26. aprila, utorak 27. aprila i sredu 28. aprila 2021. sve porudžbine plasirane putem:\nzvaničnih društvenih mreža\nOva adresa el. pošte zaštićena je od spam napada, treba omogućiti JavaSkript da biste je videli ,\nšaljemo uz besplatne troškove isporuke.


SDP traži obustavu kampanje javnih napada SDA na Senada Hadžifejzovića: Nije zaslužio gromoglasnu šutnju! | DEPO Portal\nSDP traži obustavu kampanje javnih napada SDA na Senada Hadžifejzovića: Nije zaslužio gromoglasnu šutnju!\nMoramo naglasiti da smo razočarani šutnjom brojnih novinarskih udruženja i organizacija koje deklarativno promiču slobodu govora. Smatramo da zalaganje za prava novinara i stajanje u njihovu zaštitu ne smije biti stvar selektivnog, nego principijelnog nastupa , saopćeno je iz SDP-a\n- Besprizorni i koordinirani napadi na Senada Hadžifejzovića predstavljaju sramotnu praksu koja mora prestati. Prije svih, pozivamo Stranku demokratske akcije da obustavi svoju kako javnu, tako i prikrivenu botovsku kampanju blaćenja, vrijeđanja i ugrožavanja dostojanstva i temeljnih prava Hadžifejzovića na slobodu govora - saopćeno je iz SDP-a BiH.\nKako navode iz SDP-a, pravo je svakog novinara, pa tako i Senada Hadžifejzovića, da iznosi svoje stavove, saznanja i kritiku u javnom prostoru, kao što je i pravo prozvanih da na istu odgovore svojim stavovima i kontraargumentima, ukoliko ih imaju.\n- Međutim, kada se odgovor svodi na napad na ličnost umjesto na iznesene stavove, a kritiku zamijene uvrede i blaćenje, tada se može govoriti samo o javnom linču novinara. Smisleno oponiranje iznesenim činjenicama, koje u slučaju napada na Hadžifejzovića izostaje, zamijenjeno je govorom mržnje - smatraju u SDP-u.\n- SDP Bosne i Hercegovine i dužnosnici naše partije su također nerijetko izloženi medijskoj kritici i predmet smo čestih utemeljenih i neutemeljenih negativnih novinarskih izvještavanja, pa i ciljane medijske protivkampanje. Unatoč navedenom, nikada nismo dozvolili sebi da pređemo granicu civilizovane diskusije i da političku infrastrukturu koristimo za napade na ličnost i pritiske na novinare.\nMoramo naglasiti da smo razočarani šutnjom brojnih novinarskih udruženja i organizacija koje deklarativno promiču slobodu govora. Smatramo da zalaganje za prava novinara i stajanje u njihovu zaštitu ne smije biti stvar selektivnog, nego principijelnog nastupa - saopćeno je iz SDP-a.\nKako navode u saopćenju, smatraju da zbog svojih zasluga za razvoj novinarstva i slobodne riječi od vremena agresije do danas, Senad Hadžifejzović nije zaslužio gromoglasnu šutnju novinarskih udruženja.\n- Na kraju, naglašavamo da nas je ovaj slučaj učvrstio u uvjerenju i odlučnosti da se donesu i primijene propisi koje u Parlamentu FBiH predlaže SDP BiH u smjeru zaštite novinara i njihovog prava na slobodan rad - saopćeno je iz SDP-a.\n#sdp #senad hadžifejzović


Predsjednik Ugljanin se nije izvinio Ljajiću - SDA Sandžaka\nPredsjednik Ugljanin se nije izvinio Ljajiću\nPovodom dezinformacija objavljenih u dnevnom listu „ALO“, a koje su prenijeli i neki pisani i elektronski mediji SDA Sandžaka je izdala sljedeće saopštenje za javnost u kojem se kaže:\n„Predsjednik SDA Sandžaka dr. Sulejman Ugljanin se nije izvinio Ljajiću niti ima za šta.\nU skladu sa tim, Stranka demokratske akcije Sandžaka je pokrenula postupak kod nadlježnih sudova protiv Rasima Ljajića, Mirsada Đerleka, Fevzije Murića i drugih učesnika u podsterkivanju i saučesništvo u pripremanju i izvršavanju politički motivisanih zločina protiv članova i rukovodstva SDA Sandžaka i članova njihovih porodica.\nU skladu sa tim postavlja se pitanje sa kojim ciljem je SNS pružio utočište Rasimu Ljajiću na svojoj izbornoj listi?\nKako misli Vučić da rješava pitanje organizovanog kriminala u Srbiji sa Rasimom Ljajićem koga najbliži saradnici i drugovi, preko medija, javno optužuju za organizovani kriminal i zločine koji su se desili, a koji još uvjek nisu rasvjetljeni?\nŠto se tiče izvinjenja, normalno bi bilo da se Rasim Ljajić izvini prvenstveno Stranci demokratske akcije Sandžaka i Bošnjacima za sve zločine koje su počinili njegovi bliski saradnici i drugovi, članovi SDP-a u njegovo ime.\nMeđutim, ukoliko je kriv on će morati da snosi posljedice za počinjena nedjela.“\nU ime Stranke demokratske akcije Sandžaka i u svoje lično ime najiskrenije Vam čestitam izbor za predsjednika Demokratske stranke. Rezultat koji ste ostvarili, ali i sam proces održavanja ...\nBy SDA Sandžaka 26 Sep 2016


Ašhabad na vrhu liste najskupljih gradova za strance, Beograd na 163. mestu - Ekonomija - Dnevni list Danas\nPočetna » Ekonomija » Ašhabad na vrhu liste najskupljih gradova za strance, Beograd na 163. mestu\nAšhabad Foto: Wikipedia/Michael Karavanov\nGlavni grad Turkmenistana Ašhabad preuzeo je od Hongkonga prvo mesto na listi najskupljih gradova za strance, koju je danas objavila američka kompanija Merser, a glavni grad Srbije je na 163. mestu.\nViše evropskih gradova se usled slabljenja dolara 2021. godine popelo na listi, a medju njima Pariz koji se popeo sa 50. na 33. mesto i Luksemburg (63) za 20 mesta. Mnogi nemački gradovi su se u odnosu na 2020. godinu popeli za više od 20 mesta.\nNjujork Foto: EPA/TANNEN MAURY\nNajjeftiniji grad za strance je glavni grad Kirgistana, Biškek, zatim glavni gradovi Zambije i Gruzije – Lusaka i Tbilisi.\n„Troškovi života su uvek bili faktor u planiranju međunarodne mobilnosti, ali je pandemija dodala novi sloj kompleksnosti, kao i dugoročne implikacije povezane sa zdravljem i sigurnošću radnika, radom na daljinu i politikom fleksibilnosti, između ostalog“, navodi se u saopštenju kompanije Merser.\nDodaje se da se umesto tradicionalnog slanja zaposlenih u inostranstvo na nekoliko godina, sada uvode novi oblici mobilnosti, kao što su angažovanja na kraći period, zapošljavanje ljudi koji su već u inostranstvu, češča putovanja, rad na daljinu i angažovanje „frilensera“.


Hotel "Vojvodina" u velikim problemima\nDatum kreiranja: 17 april 2021\nHotel Vojvodina sagrađen je 1854. godine. Od tada, nekoliko puta je menjao ime i vlasnike, ali nikad nije menjao izgled, kako unutrašnji tako i spoljašnji i uvek je služio kao simbol Novog Sada. Svedok rasta i razvoja Grada, poletnih ali i mračnih vremena, tačka na geografskoj i vremenskoj mapi bez koje se ne može zamisliti bat koraka u Novom Sadu. Kroz istoriju, u njegovim sobama, odmor od turističkog galopa pronašlo je desetine hiljada gostiju, a inspiraciju u njemu dobijali su najveći književnici, reditelji, muzičari, glumci, slikari... ali i ostali značajni učesnici u javnom životu. Neretko su u hotelu započinjale važne društvene promene i donošene značajne odluke za ovo podneblje.\nNezaobilazna tačka prakse i razvoja novosadske ugostiteljske omladine odvajkada… kafa, čaj, ručak, kolači, gospodski ugođaj svim generacijama u restoranu u kojem je gužva znala biti poput onih u menzama, a ukusi nalik onih na dvorovima… Tako je nekada bilo, a poslednje vreme smračilo je svu slavu ovog raskošnog zdanja pod zaštitom države kao spomenikom kulture.\nPrivatizacija koja se završila oduzimanjem imovine kupcu, a potom i pandemija Covid-19 virusa učinili su da ovaj ponosni čuvar novosadskog aristokratskog arhitektonskog gena više ne vidi svoju budućnost. Ne treba se zanositi da se ponos i istorija stiču izgledom i datumom rođenja, jer svaka prošlost se lako zaboravlja, a svaka cigla se istroši kad nema ljudi da se o tome brinu. Upravo ljudi, radnici su ti koji su ovaj hotel postavili na noge i dali mu status. Status onoga koji odoleva promenama i nedaćama, status simbola i svedoka, mesto inspiracije i novih početaka.\nSada, kada sve veći broj radnika hotela dolazi u sindikat ne samo da traži svoja prava, već pre svega da izrazi zabrinutost zbog nedomaćinskog poslovanja i iskrenu tugu zbog nemoći dok hotel propada, i kada sve manje ljudi dolazi da boravi u hotelu zbog epidemiološke situacije, sada su preko potrebni sposobni i hrabri ljudi da ovu situaciju reše. Da li takvih ima u Agenciji za oduzetu imovinu koja upravlja hotelom ili su ipak pogrešni ljudi na pogrešnim mestima, pokazaće vreme, a nama ostaje da se borimo i nadamo da ovakav ugostiteljsko-turistički velikan neće otići u zaborav i da će oni koji mogu da pomognu u prevazilaženju problema, upravo to i učiniti.


Ministarstvo privrede potpisalo ugovor o podsticajima sa kompanijom Lir\nBeta\t 18. decembra 2015. 14:20\nMinistarstvo privrede i kompanija Lir (Lear Corporation) potpisali su danas ugovor o dodeli podsticajnih sredstava toj kompaniji za izgradnju postrojenja za proizvodnju kablovskih snopova u Novom Sadu, gde će biti otvoreno najmanje 2.000 novih radnih mesta u periodu od tri godine.\nKako je saopštilo Ministarstvo privrede, ulaganje u osnovna sredstva te kompanije iznosiće najmanje 14,3 miliona evra.\nLir korporejšn u Srbiji će biti deo grupacije koja obavlja delatnosti u polju elektro-distributivnih sistema za vodeće svetske brendove putničkih vozila.\nU poslednje tri godine ta grupacija ima promet od 17 milijardi dolara, a trenutno zapošljava više od 130.000 ljudi.\nVlada Srbije je usvojila zaključak o dodeli podsticajnih sredstava za sedam novih investicija, medju kojima je i Lir korporejšn, koje će omogućiti otvaranje najmanje 6.042 radnih mesta i ovlastila ministra privrede Željka Sertića da potpiše ugovore o podsticajima.\nNavodi se da će Vlada Srbije ovih sedam investicija i zapošljavanje najmanje 6.042 radnika, u naredne tri godine podržati sa 26,5 miliona evra podsticaja.\nInvestitori su se obavezali da na ime bruto zarada u naredne tri godine isplate više od 532,1 milion evra.\nInvesticioni projekti podrazumevaju izgradnju novih postrojenja i pogona ili ulaganje braunfild lokacije u Novom Sadu, Vranju, Arandjelovcu, Prokuplje, Beogradu, Indjiji i Nišu.\nOne posluju u oblasti proizvodnje električne opreme, elektrodistributivnih sistema, materijala za gradjevinarstvo, tekstila, grejača za motorna vozila, opreme za remont i održavanje vazduhoplova.\nPodsticaji su dodeljeni u skladu sa pravilima o dodeli državne pomoći. Sva isplaćena sredstava će biti obezbedjena bankarskom garancijom koja će važiti tri, odnosno pet godina od ostvarivanja pune zaposlenosti.


Polovni Logitrans ručni paletar oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Paletni viljuškari > Ručni paletar > Logitrans\nPolovna Logitrans ručni paletar na prodaju\nOvde je kompletna lista polovnih Logitrans ručni paletar oglasa za prodaju na Mascusu. Logitrans ručni paletar oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Logitrans ručni paletar u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Logitrans ručni paletar i druge opreme\nOvde je kompletna lista polovnih Logitrans ručni paletar za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Logitrans ručni paletar koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Logitrans ručni paletar.


Foto: Tanjug/AP Photo Na pitanje da li se Amerika vratila, Bajden se okrenuo prema Makronu i rekao da bi to trebalo pitati francuskog lidera, prenosi Rojters. - Da, definitivno - kazao je Makron. - Sjajno je imati američkog predsednika koji je deo kluba… »\nFOTO:Tanjug Kraljica, koja puni 95 godina, bila je na svečanosti "Pozdrav bojama" u društvu svog rođaka, princa Edvarda, vojvode od Kenta. Ove godine zbog mera socijalne distance ceremonija, koja se održava više od 260 godina, bila je smanjenog… »\nFoto: Z. Jovanović - Mi imamo određena saznanja - istakao je Vulin gostujući na TV Prva i dodao da takve grupe mogu da utiču na destiblizaciju, pa i na političku destabilizaciju u zemljama koje su "neposlušne". - Organizovane kriminalne grupe ove… »\nVečernje novosti: Veliki uspeh Srbije! U našoj zemlji dato skoro pet miliona doza vakcine protiv korone\nFoto: Printskrin NJihova imena iz bazena sa kovertama je izvukao glumac Bojan Perić . Kao i u prethodnim izdanjima, i ovoga puta je potrebno spakovati u kovertu 10 fiskalnih računa ili 10 slipova (ne smeju se mešati) pojedinačne vrednosti od najmanje… »\nVečernje novosti: On je dobitnik stana u Zemunu: Novo izvlačenje nagradne igre "Uzmi račun i pobedi 2021", život mu promenio Bojan Perić\nDepositphotos Usled strujnog udara poginuo je poginuo je radnik-kontrolor transformatora (1971). Više informacija o ovom slučaju posle uviđaja. Uskoro opširnije… »\nFoto: N.Skenderija U dugoj istoriji prestonice protekla proslava ostaće upamćena kao najbrojniji molitveni i svakako jedan od najdostojanstvenijih skupova ikada održanih na njenim ulicama i trgovima, navodi se u saopštenju Srpske pravoslavne crkve… »


Trag fondacija - Akademija održivosti\nTrag fondacija :: Donacije za OCD :: Akademija održivosti\nAkademija održivosti je edukativni program sa donacijama koji se sastoji iz 3 trening modula iz sledećih oblasti: osnove fandrejzinga, prikupljanja sredstava iz lokalnih izvora (od strane kompanija i pojedinaca), napredni fandrejzing i održivosti organizacija civilnog društva.\nPravo na učešće u programu ima do 10 odabranih organizacija koje pored programa edukacije imaju priliku da stečena znanja primene kroz aktivnosti prikupljanja sredstava u svojoj zajednici. Najuspešnije organizacije dobijaju donaciju od Traga u iznosu prikupljenih sredstava (1:1), a najviše do 4.000 evra.\nPrijavni formular i ostale informacije o konkursu, koji je otvoren do 18.januara 2019. godine do 16 časova, možete pogledati na sledećem linku: https://bit.ly/2T2dmM6\nAkademija održivosti je deo projekta „SIGN za održivost“ koji realizuje u okviru projekta “UKLJUČI SE i utiči: Razvoj filantropije za jače civilno društvo” („SIGN Up for Impact: Philanthropy Development for Stronger Civil Society“) koji implementira SIGN – mreža fondacija iz zemalja jugoistočne Evrope, uz podršku Evropske unije, kroz program „Konsolidovanje regionalnih tematskih mreža organizacija civilnog društva“. Opšti cilj ovog projekta je obezbeđivanje većeg uticaja civilnog društva na politike i procese donošenja odluka u Srbiji, Crnoj Gori, Bosni i Hercegovini, Kosovu i Makedoniji kroz poboljšanje pravnog i finansijskog okruženja za razvoj filantropije i obezbeđivanje veće finansijske održivosti, nezavisnosti i legitimiteta građanskog društva. Projekat realizuju Trag fondacija (Srbija), Fond za aktivno građanstvo – fAKT (Crna Gora), Mozaik fondacija (Bosna i Hercegovina), Forum za građanske inicijative - FIQ (Kosovo), HORUS (Makedonija) i Fondacija Katalist (Srbija), u pet zemalja zapadnog Balkana do jeseni 2021. godine.


O našoj kompaniji – COR Consult d.o.o.\nHome O našoj kompaniji\nPored licenciranih ovlašćenih revizora zaposlenih u COR Consult, angažujemo sudske veštake ekonomsko-finansijske struke i tim poreskih konsultanta, tako da posedujemo iskusne ekperte i praktičare koji mogu da odgovore najsloženijim stručnim izazovima. Angažovani u COR Consult na taj način već dugi niz godina uspešno pružaju usluge iz oblasti poreskog savetovanja i spremni su da kontinunirano prate vaše poslovanje i poresku regulativu u vezi sa njim.\nPošto nam je kvalitet pruženih usluga jedan od prioriteta, u cilju njegovog održanja kontinuirano nadziremo i vršimo kontrolu kvaliteta usluga koje pružamo, kako bi poverenje klijenata u naš rad bilo u potpunosti opravdano.\nPored sudskih veštaka ekonomsko-finansijske struke, COR Consult angažuje i veštake u oblasti građevinske struke, rudarske struke, poljoprivredne struke i mašinske struke\nObezbeđenje najboljih poslovnih rešenja\nza rast vašeg posla\nCOR Consult je osnovano 2019. godine kada je upisano u Registar društava za reviziju na osnovu rešenja Ministarstva finansija Republike Srbije broj 401-00-3805/2019-16, kao i svi licencirani ovlašćeni revizori.\nNaše osnovne vrednosti koje nas čine profesionalcima\nŠta kažu našu klijenti\nMi cenimo svoje klijente


Venčanje iz telenovela: Između ljubavi i mržnje\nGeneracija rođena u drugoj polovini devedesetih, prvi nalet telenovela u koje se ubrajaju ’’Kasandra’’, ’’Ljovisna’’, ’’Esmeralda’’, pa i mega popularna ’’Zlobnica’’ o kojoj smo već pisali u ovoj rubrici, nije osetila na isti način kao generacije njihovih roditelja, ili bilo kog starijeg člana porodice. 2002. , 2003. i 2004. godina bile su period kada je ova generacija sela u školske klupe, a mnogi su uz telenovele uspeli da vežbaju čitanje (jer su tada sve telenovele i dalje prevođene na ćirilici).\nIdealan primer za to je telenovela ’’Između ljubavi i mržnje’’ (Entre el amor y el odio), produkcijske kuće Televisa iz 2002. godine, emitovana u Srbiji godinu dana kasnije sa ogromnim uspehom. Ovo je bila jedna od serija koja je imala toliko erotskih scena, ali i scena nasilja koje su izazivali glavni negativci, da su čak i roditelji koji su svojim mezimcima dozvoljavali da prate ovaj žanr, često morali da im zatvaraju oči.\nAna Kristina je divna devojka, snažnog karaktera, koju štiti don Fernando Viljareal. Nakon što se don Fernando razboli, njegov nećak Oktavio Viljareal, ogorčen jer ga je rođak sprečio u nameri da se oženi izabranicom Fridom, doputuje kod njega. Dočekuje ga vest da je Fernando upravo umro i ostavio testament u kome fabriku prepušta Oktaviju i Ana Kristini, ali pod uslovom da se venačaju i žive zajedno godinu dana, a nakon toga odluče šta će uraditi sa imovinom. Nenadano, među njima se rađa ljubav, ali moraju da se izbore sa ogromnom mržnjom koju prema njima osećaju zlobnici Marsijal i Frida, koji na sve načine pokušavaju da ih razdvoje. Da li će im uspeti? I da li će se Oktavio odlučiti za Ana Kristinino ili Fridino dete?\nElegancija, mnogo cveća i kočija prve su asocijacije kada se pomene venčanje iz ove telenovele. Nakon 124 epizode, Oktavio i Ana Kristina uspeli su da reše sve nesuglasice, izaberu ljubav i konačno žive u sreći i harmoniji. Javno venčanje organizovano je u visokom stilu, a dijalozi koje su vodili protagonisti tokom ceremonije i danas važe za omiljene u svetu telenovela.


luka jovic real madrid osasuna barselona primera fudbal\nFoto: Jose Breton/NurPhoto / Profimedia\nMeđutim, nije dugo trebalo srpskom reprezentativcu da se vrati na teren, s obzirom na to da se već na prvom treningu nakon pobede Real Madrida u velikom derbiju, vratio i odradio neometano ceo trening sa saigračima. Takođe, od povreda su se oporavili i Dani Karvahal i Eden Azar.\nIpak, uprkos tome što je fizički spreman, deluje da Karlo Anćeloti nema nameru da ukaže šansu Joviću, pogotovo nakon skorašnje izjave u kojoj je italijanski stručnjak odgovorio na pitanja o sklapanju idealnih 11.\nTada je, na pitanje novinara o statusu Edena Azara, Anćeloti prokomentarisao da je "našao" tim koji pobeđuje, te da je trenutno prva opcija na toj poziciji brazilac Rodrigo.\n- Kada fudbaler igra dobro kao Rodrigo, teško ga je zameniti - istakao je trener Reala,\nU "El Klasiku" protiv Barselone, Anćeloti je na teren poslao napadački "trio" Vinisus Žunior - Benzema - Rodrigo, što je donelo rezultat, ne prvi put u aktuelnoj sezoni. Navedena trojica fudbalera postigli su čak 14 od 26 golova Reala ove sezone, što jasno govori da su njihova imena trenutno "ugravirana" u startnoj postavi ekipe Karla Anćelotija.\nSvi faktori govore da će Luka Jović svoju šansu i dalje čekati sa klupe, ponajviše u situacijama kada je Karimu Benzemi potreban odmor, a meč protiv Osasune upravo deluje kao prilika za srpskog reprezentativca.\nVIDEO: Navijači Zvezde ga znaju, ali ne mogu DA GA PREPOZNAJU! Sada je bivši fudbaler objavio snimak sa srpskom pesmom i nasmejao region\nŠpanci PONIŽAVAJU Luku Jovića! Ugledni list "đonom" po Srbinu, a ni Karlo Anćeloti nema milosti prema našem reprezentativcu


Izvor: NoviMagazin.rs, 29.Nov.2020, 14:59\nKoordinator Saveta za zdravlje "Skupštine slobodne Srbije" epidemiolog Zoran Radovanović danas je poručio predsedniku Srbije Aleksandru Vučiću da treba da se izvini dr Radetu Paniću i svima koji dele njegov sistem vrednosti.\nRadovanović je naveo da je Vučić juče u Nišu grubo napao predsednika Sindikata lekara i farmaceuta Srbije Panića i svrstao ga među one "koji gledaju kako će da sruše svoju državu i zdravstveni sistem".\nTim povodom Radovanović je ocenio >> Pročitaj celu vest na sajtu NoviMagazin.rs << da je dr Panić iskusan anesteziolog, požrtvovan lekar i istinski patriota, te da je van razuma ideja da bi neko svesno rušio svoju državu i uništavao zdravstveni sistem sopstvene zemlje.\n"Ne treba da se ponosite zvaničnim brojem umrlih od kovida 19. Mada ste Vi krajem zime izjavili da će Srbija, 'za razliku od nekih drugih', savesno saopštavati podatke o žrtvama pandemije, podaci su umanjivani i do sedam ili osam puta, a o toj manipulaciji možemo da Vam pružimo čvrste dokaze", naveo je.\n"Slobodni smo da Vas podsetimo da Vi niste samo predsednik svojih partijskih drugova, već svih građana Srbije, pa apelujemo na Vas da se ponašate u skladu sa tom okolnošću", piše u saopštenju uz poruku da bi mudar političar uvideo svoju grešku i izvinio bi se i dr Paniću i svima koji dele njegov uvid u stvarno stanje na terenu i njegov sistem vrednosti.\nKoordinator Saveta za zdravlje "Skupštine slobodne Srbije" epidemiolog Zoran Radovanović danas je poručio predsedniku Srbije Aleksandru Vučiću da treba da se izvini dr Radetu Paniću i svima koji dele njegov sistem vrednosti.Radovanović je naveo da je Vučić juče u Nišu grubo napao predsednika...


Mesi: Biće Murinjo uspešan u Čelsiju! : Nadlanu.com\nMesi: Biće Murinjo uspešan u Čelsiju!\nObjavljeno 28. jun 2013. / 09:44:25\nMurinjo je napustio Santjago Bernabeu i vratio se u Čelsi, a na njegovo mesto došao je Karlo Anćeloti.\n"Mislim da je španska liga ionako teška i biće teška i dalje. Borićemo se protiv jakih timova sa velikim igračima, kao što je Real. Murinjo je veliki trener, ali je i Anćeloti. Mislim da će Morinjo biti uspešan sa Čelsijem jer je veliki trener", rekao je Mesi u Senegalu, prenose britanski mediji.\nBarselona je nedavno dovela Brazilca Nejmara iz Santosa, a mnogo je komentara da će biti problem da se on i Mesi usklade. Međutim, Mesi u tome ne vidi problem.\n"Znam da je Nejmar veliki igrač i da će mnogo doneti Barseloni. Ako Bog da, igraćemo zajedno za Barselonu", kazao je najbolji fudbaler sveta.\nPep Gvardiola preuzeo je Bajern iz Minhena, a Mesi veruje da će njegov bivši trener samo ojačati bavarski tim i pojačati konkurenciju.\n"Mislim da imamo sjajan tim i sjajne igrače, kao što smo i pokazali prethodnih godina. Mislim da će dolazak Gvardiole ojačati Bajern. Osvajanje Lige šampiona je uvek teško i naš cilj je da pokušamo da pobedimo sve u svim takmičenjima", rekao je Argentinac.\nOn je priznao da je Nemačka imala odličnu godinu u fudbalu.\n"Govorite o dominaciji Nemačke u fudbalu... Ne znam šta će se desiti u budućnosti. Znam da je Nemačka imala velike timove u istoriji... Osvajanje Lige šampiona je teško bilo kome, bez obzira\nda li su iz Nemačke ili španije. Ali, znam da je Nemačka imala odličnu prošlu godinu", rekao je Mesi.\nSledeće godine na programu je Svetsko prvenstvo u Brazilu.\n"Ako Bog da, osvojićemo Svetsko prvenstvo. Imamo još godinu dana do takmičenja i moramo da nastavimo da napredujemo. Još imamo dosta toga da uradimo, ali mislim da imamo vremena. Bio bi san za svakog od nas da osvojimo Svetsko prvenstvo", kazao je Mesi.


Udruženje sudija RS-a stalo u odbranu Milana Tegeltije, ne osjećaju se sigurnim | Novi.ba\nBorelj: Sprovesti reforme za napredak "od Dejtona prema Briselu" Nermin Nikšić se oglasio o ostavci Saše Magazinovića\nUdruženje sudija RS-a stalo u odbranu Milana Tegeltije, ne osjećaju se sigurnim\nObjavljeno:02.12.2020 - 14:55\nUdruženje sudija Republike Srpske oglasilo se danas saopćenjem za javnost povodom, kako navode, "aktuelne situacije u vezi sa nezakonitim praćenjem, prisluškivanjem, snimanjem i objavljivanjem nezakonitih i neautentičnih sadržaja u pogledu predsjednika VSTV-a BiH i člana ovog udruženja Milana Tegeltije".\n"Saopštenja koja iznosi Zajedničko koordinaciono tijelo udruženje sudija i tužilaca u Bosni i Hercegovini ne predstavljaju stavove svih sudija u BiH, niti je Udruženje sudija RS-a dio ove udruge koja nema kapacitet predstavljanja stavova sudija u BiH, kako se to sama predstavlja", navodi se u saopćenju.\nUdruženje sudija RS smatra "da je iz do sada objavljenog potpuno jasno da je predsjednik VSTV-a BiH Milan Tegeltija podvrgnut nezakonitom praćenju, prismotri i snimanju, što dovodi u pitanje mogućnost obavljanja finkcije predsjednika VSTV-a BiH, a moguće i članova pa i drugih sudija i tužilaca u sigurnim i zakonitim uslovima".\nUdruženje sudija RS, istovremeno, zahtijeva da se na dnevni red sjednice VSTV-a BiH, koja je prema objavama medija zakazana za četvrtak, stavi upravo ovo pitanje, "koje je od fundamentalnog značaja za sigurnost i zakonitost rada nosilaca prvosudnih funkcija".\n"Nakon ovoga, nijedan sudija ili tužilac u BiH ne može se osjećati sigurnim u obavljanju svoje dužnosti u zakonitom okruženju, te je sasvim sigurno da je ovo pitanje od fundamentalnog značaja za nezavisnost i funkcionisanje pravosudnog sistema", navodi se.\nUdruženje sudija RS, također, smatra "da su materijali nastali izvršenjem očitog krivičnog djela koji se na nijedan način ne mogu ozakoniti ili autentifikovati, potpuno nepodobni za bilo kakvo razmatranje u kontektstu odgovornosti, naročito imajući u vidu da se ovdje radi očito o predsjedniku VSTV-a BiH, koji je žrtva očitog krivičnog djela".\n"Očekivati da se utvrđuje odgovornost žrtve krivičnog djela je suprotno svim principima vladavine prava i ljudski prava i osnovnih sloboda", navodi se u saopćenju koje potpisuje Milenko Milekić, predsjednik Upravnog odbora Udruženja sudija RS.\nSutra će u Sarajevu biti održana sjednica VSTV-a na kojoj će se razmatrati ovo aktuelno pitanje odnosno afera "Potkrivanje 2" u kojoj je glavni akter predsjednik Milan Tegeltija.\nOn je ranije odbacio sve optužbe i poručio da je audiosnimak u kojem obećava imenovanje Sanji Čegar za sutkinju Osnovnog suda u Banjoj Luci - montiran.\nJAVNI PRIJEVOZ USKORO U PUNOM KAPACITETU Do 21. januara na snazi "školski red vožnje"\n"DOBAR KONJO, AAA?": Snimak Stanivukovića koji danas sigurno ne bi ponovio\nDraško Stanivuković zaposlio nova lica u kabinet, plate preko 2000 KM: A tek da čujete koliku je platu dao sekretarici\nKrizni štab održao pres-konferenciju: Čerkez o novim mjerama u FBiH\nZA 2 SATA 25.000 LAJKOVA, SEVERINA SE SLIKALA NA MALDIVIMA: U opisu napisala SAMO 1 IME! (FOTO)\nKarleušina slika u snijegu KOJU DO SADA NISTE VIDJELI, a najmoćnija je od svih do sada


Medvedev i Vučić: Prijateljstvo na racionalnim osnovama\nBeta 27. oktobra 2015. 14:55\nPremijeri Rusije i Srbije Dmitrij Medvedev i Aleksandar Vučić ocenili su danas posle razgovora u Moskvi da su odnosi dve zemlje tradicionalno dobri i prijateljski i založili se za jačanje saradnje posebno na ekonomskom planu.\nPosle razgovora delegacija dve zemlje, prvo u užem, a potom u širem sastavu, u prisustvu dvojice premijera potpisan je paket dokumenata o saradnji a Medvedev je izrazio nadu da će ta dokumenta prerasti u međudržavne sporazume.\nMedvedev je ocenio da se između Srbije i Rusije „razvija uspešna i prijateljska saradnja“. „Imamo bogatu istoriju i blistavu budućnost naših država“ kazao je ruski premijer.\nU početku govoreći na ruskom, Vučić je rekao da su odnosi Rusije i Srbije tradicionalno prijateljski i zahvalio Rusiji zbog podrške u Unesku.\nOn je dodao da se u prethodnom periodu, koji je bio težak za Rusiju, Srbija pokazala kao prijatelj, jer uprkos celom svetu nije uvela sankcije Rusiji i naglasio da će s tom politikom Srbija nastaviti i ubuduće.\n„Ostaćemo prijatelji, ali ćemo na racionalnim osnovama da gradimo odnose u interesu obe zemlje“ rekao je premijer Srbije.\nGovoreći o ekonomskoj saradnji, Medvedev je kazao da je ona ove godine u padu zbog menjanja cena energenata koje Rusija izvozi u Srbiju, nestabilnosti na svetskom tržištu i kursnih razlika.\nDodao je, međutim, da je u pojedinim sferama došlo do napretka, kao što je saradnja u agroindustriji gde je, kako je naveo, razmena prošle godine porasla za 70 odsto, a ove za još 40 odsto.\n„Srbija već zauzima mesto na ruskom tržištu i nadam se da će ga učvrstiti jer sankcije nisu večne“, dodao je ruski premijer.\nOn je kazao i da Rusija nastavlja sa velikim projektima u Srbiji, pre svega u oblasti energetike, kao i rad na osiguranju isporuka gasa razmatranjem drugih maršruta za isporuke i saradnju u oblasti izgradnje infrastrukture.\nVučić je istakao da je posebno porasla saradnja u oblasti poljoprivrede i da očekuje napredak i u oblasti građevinarstva, dodajući da su za srpska preduzeća široko otvorena vrata u Rusiji.\nVučić je rekao da se razgovaralo i o brodogradilištima, remontu mašina u Srbiji i proširenju gasnog skladišta Banatski dvor sa 460.000 na milion kubnih metara godišnje.


Podela humanitarnih paketa pripadnicima nemačke nacionalne zajednice - Udruženje Nemaca „Gerhard“\nFoto galerije / Podela humanitarnih paketa pripadnicima nemačke nacionalne zajednice\nletnji kamp kamp digitalna fotografija Rumunija znanje Workshop mladi leto mladi radionice\nOd 21. do 23. decembra 2020. u Udruženju je izvršena podela paketa pomoći starijim i ugroženim članovima nemačke nacionalne zajednice. Zbog važećih mera za suzbijanje pandemije korona virusa volonteri su radili u dve smene kako bi primaoci pakete dobili pre Božića.\nNaše Udruženje deli više od dvadeset godina pakete humanitarne pomoći pripadnicima nemačke nacionalne zajednice. Naše Udruženje je i ove godine preuzelo ne samo podelu, već i nabavku namirnica kao i koordinaciju raspodele humanitarne pomoći u Somboru, okolini ali i drugim gradovima u Srbiji.\nProgram je finansiran iz Budžeta SR Nemačke, preko Ministarstva unutrašnjih poslova za izdradnju i domovinu. Zahvaljujemo se svima koji su doprineli realizaciji projekta, posebno na razumevanju u specifičnoj epidemiološke situaciji.


Bingo Tuzla tri godine zaredom najbolji prijatelj SOS Dječijih sela BiH\nBINGO TUZLA DONIRAO 32.000,00 KM SOS DJEČIJIM SELIMA BIH\n(Sarajevo, 17.03.2016. godine) Na ceremoniji potpisivanja ugovora o donaciji održanoj u SOS Dječijem selu Sarajevo, Edin Ibrahimović, izvršni direktor za biznis operacije kompanije Bingo Tuzla i i Amir Omanović, nacionalni direktor SOS Dječijih sela BiH ozvaničili su saradnju između ove dvije organizacije po treći put zaredom. Kompanija Bingo je uručila donatorski ček ukupne vrijednosti 32.000,00 KM kojim se pokrivaju godišnji troškovi jedne od 26 SOS porodica. Ova uspješna saradnja traje već tri godine, a pored finansijske podrške Bingo u svojim prodajnim objektima omogućava pozicioniranje donatorskih kućica SOS Dječijih sela BiH i prodaju čestitiki koje su oslikala djeca.\n„S ponosom ističemo da je Bingo Tuzla, kao najveći domaći lanac trgovina, najbolji prijatelj i jedan od dva najveća korporativna donatora SOS Dječijih sela BiH. Kao društveno odgovorna kompanija, želimo da svojim kupcima osiguramo najpovoljniju, najkvalitetniju i najugodniju kupovinu, ali pored toga važan dio naše poslovne filozofije je usmjeren na brigu o zajednici u kojoj poslujemo, kao i na zaštitu okoliša. SOS Dječija sela BiH koja u svakodnevnoj brizi imaju preko 1.000 djece iz cijele BiH su naš važan partner, jer zajedno pravimo istinske promjene u društvu. Pružiti najkvalitetniju, dugoročnu brigu djeci bez roditeljskog staranja i pripremiti ih za uspješnu samostalnost, te istovremeno raditi na prevenciji odvajanja djece od bioloških roditelja je svakodnevni zadatak SOS Dječijih sela BiH, a za nas kao društveno odgovornu kompaniju idealan način da doprinesemo stvarnim promjenama unutar društva“ istakao je Edin Ibrahimović, izvršni direktor za biznis operacije kompanije Bingo Tuzla.\n„U sistemu socijalne zaštite, SOS Dječija sela BiH su jedinstvena organizacija koja brine o djeci do njihove potpune samostalnosti i nakon punoljetstva, ulažući sve resurse u njihovu sretnu budućnost. Kroz postojeće programske lokacije i SOS Resursne centre u Sarajevu, Tuzli, Gračanici, Maglaju, Srebrenici, Mostaru i Goraždu brinemo, te dajemo podršku ka više od 1.000 djece i preko 300 porodica u potrebi. U SOS Dječijim selima u Sarajevu i Gračanici, kroz porodični model brige osiguravamo toplo i sigurno mjesto za odrastanje djece bez roditeljskog staranja, tu djeca imaju mogućnost odrastanja uz ljubav, poštovanje i sigurnost u atmosferi u kojoj se izgrađuju trajni emocionalni odnosi. Trenutno se u 26 porodičnih kuća obezbjeđuje topli dom za 278 djece iz različitih dijelova BiH, što je nedovoljno uzmemo li u obzir činjenicu da je u BiH evidentirano 4.000 djece bez roditeljskog staranja. U današnjem društvu je karakteristična rastuća potreba zaštitite biološke porodice od razaranja, potreba da se porodica održi na okupu kroz osnaživanje porodičnih i individualnih kapaciteta. U BiH je evidentirano oko 120.000 djece kojoj prijeti izdvajanje iz porodice. Kao odgovor SOS Program jačanja porodica kroz SOS Centre za dijete i porodicu u Sarajevu, Mostaru, Goraždu, Srebrenicu, Maglaj i Gračanicu pruža direktnu podršku za 758 djece i više od 300 porodica, u cilju preveniranja izdvajanja djece iz porodice. Edukativni programi pružaju podršku kako formalnom, tako i neformalnom obrazovanju djece i mladih ne samo iz funkcionalnih porodica nego prioritetno djeci iz marginaliziranih i ugroženih kategorija. Servisi se pružaju na dnevnoj osnovi kroz rad SOS Vrtića, Centra za rani rast i razvoj te kroz radionice vezane za obavezno predškolsko obrazovanje organizirano pretežno u izdvojenim školama u BiH. Zasad je u BiH samo 14% djece uključeno u zakonski obavezno predškolsko obrazovanje. SOS također vodi računa o mladim marginaliziranim osobama smještenim u Kuće za mlade u Tuzli i Sarajevu. Imajući u vidu činjenicu da je danas stopa nezaposlenosti među mladima veća od 67% i da više od 70% mladih želi napustiti BiH, SOS Dječija sela BiH su se kroz novoosnovane SOS Centre za mlade u Sarajevu i Tuzli fokusirala na organiziranje i pružanje sistemske i stručne podrške mladima kroz koju će razviti personalne kompetencije potrebne za kvalitetnije i dugoročnije integriranje kako u društvenu zajednicu tako i na tržište rada. Tim više je za nas strateški jako bitno da kao prijatelje imamo kompanije kao što je BINGO Tuzla, jedan od lidera BiH generalnog tržišta, uključujući i trzište rada“ istakao je Amir Omanović, nacionalni direktor SOS Dječijih sela BiH.\nletak, oraganska proizvodnja, Max Factor, snažna, napravite sojino mlijeko, Vitamin C, interio, ulje, masnoće, snizeno, supercijene, didaco, Prirodna pasta za zube,


Moto GP: Šta će se desiti u Valensiji? | TRKE.rs\nOve godine će biti održana šesnaesta trka u Valensiji , koji se održava svake godine još od 1999. , a to je ujednoi 13. uzastopna godina da je Valensija domaćin finalne trke sezone .\nProšle godine Markez je stigao na špansku stazu u nadi da će postati najmladji svetski šampion ove klase. Ovaj put je stigao u opuštenijem raspoloženju , pošto je u istoriju ove sezone ušao sa svojim neverovatnim nastupima.\nPobeda Markeza u Maleziji u pretposlednjoj rundi je bila njegova 12. pobeda ove godine i tako se izjednačio sa rekordom za najviše pobeda u najjačoj klasi u jednoj sezoni , koji je održao Mick Doohan od 1997. . Još jedan trijumf i Markez će postaviti novi rekord. Rekord je postavila i Repsol Honda sa 13 pobeda u sezoni .\nŠpanski vozači pobedili su u poslednjih 10 MotoGP trka na španskom tlu i poslednji ne – španski vozač koji je pobedio u trkama u Španiji bio je Kejsi Stoner u Jerezu 2012. godine.\nZadatak za Jamahu je da devetostruki svetski šampion Rosi upotpuni taj niz i zadrži drugo mesto. Za petama mu je njegov timski kolega Lorenco sa zaostatkom od samo 12 bodova.\nU međuvremenu , Markzeov timski kolega Dani Pedrosa je ispao iz trke za drugo mesto u šampionatu , ali bi mogao biti kandidat za pobedu u nedelju . Pedrosa je najuspešniji vozač u Valensiji sa šest pobeda , tri u MotoGP, dve u 250cc , i jedan u klasi 125cc . Nijedan drugi vozač nije imao više od tri pobede na stazi Valencia .\nAndrea Dovizioso će učiniti sve od sebe da doda italijanskog proizvođača (Ducati) na listu pobednika u Valensiji. Dovizioso će se za vikend poslednji put boriti za ostvarenje tog cilja rame uz rame sa Calom Crutchlovom, s obzirom na to da će Cal preći u Hondu saledeće sezone.\nNa trci u nedelju glavni konkurenti za šesto mesto biće sa Monster Jamaha Teh 3 saigrači Pol Espargaro i Bredli Smit , Aleks Espargaro ( NGM Forvard Racing ) i Stefan Bradl (LCR Honda MotoGP ).\nAndrea Iannone ( Pramac Racing ) i dalje ima šansu da zauzme šesto mesto , ali će to zahtevati pobedu nakon povratka sa oporavka od povrede leve ruke.. Pol Espargaro će imati proveru njegovog povređenog stopala ove nedelje , ali se očekuje da bude sposoban da se trka .\nTrka u Valensiji održaće se predstojećeg vikenda – 7. 8. i 9. novembra.\nWSBK šampion Sylvain Guintoli prelazi u Pata Honda


EU bi da nam uvede taksu na preteranu emisiju CO2 › Made-in-Germany.rs\nEvropska Unija je u poslednje dve godine intenzivirala politiku dekarbonizacije, ali članice Energetske zajednice (EZ) ne uspevaju da uhvate korak, što je naročito izraženo kod zemalja Zapadnog Balkana, zbog čega je moguće uvođenje takse na preteranu emisiju CO2.\nAnaliza EZ je pokazala da se uglju daju značajne državne subvencije koje narušavaju tržište, obrasce potrošnje i dugoročnu održivost energetskih sistema na Zapadnom Balkanu, gde energetski sistemi u svim državama, osim u Albaniji, u velikoj meri zavise od uglja.\n“Jaz između dve strane u pogledu energetske politike je sada gotovo nepremostiv. Direktne subvencije u zemljama Zapadnog Balkana su dostigle više od pola milijarde eura u periodu 2015-2017 godine, i što je još gore, po jedinici instalisane snage znatno su veće nego za energiju proizvedenu iz obnovljivih izvora. Dve vrste subvencija koje su analizirane u studiji (poslovanje sa niskom ili negativnom stopom profitabilnosti i izostanak plaćanja emisija CO2, uz pretpostavku cene od 20 eura po toni) dostigle su skoro milijardu evra godišnje u pet zemalja članica”, ocenio je direktor Sekretarijata EZ Janez Kopač u autorskom tekstu „Poziv Zapadnom Balkanu da se probudi“, objavljenom na portalu balkangreenenergynews.com.\nOn je objasnio da zbog velikog nivoa subvencionisanja članica EZ koje proizvode struju imaju na evropskom tržištu komparativnu prednost, pa EU razmatra mogućnost uvošenja neke vrste takse na emisiju ugljenika kako bi se otklonila ta nejednakost. Međutim, Kopač ističe da bi, ukoliko bi se uvela takva mera, to bi moglo da zaustavi sve napore ka integraciji tržišta električne energije i vrati čitav proces koji vodi EZ na početak.\nStudija Sekretarijata EZ je pokazala da adekvatnost energetskog sistema ne bi bila ugrožena ako su tržišta električne energije u potpunosti integrisana i ako se prelazna taksa za emisije CO2 uvodi postepeno, jer bi ta mera odložila ekonomski opravdano zatvaranje nekih elektrana na ugalj do momenta ulaska nekih članica EZ u EU, kada će plaćati punu cenu emisija CO2.\nDo sada je jedino Crna Gora uspostavila cenu od 24 eura po toni emitovanog CO2, a, prema Kopačevom mišljenju, trenutna kriza izazvana korona virusom, koja je smanjila cene emisija CO2 na tržištu EU, dobra je prilika za uvođenje sličnih shema u zemljama EZ. Kako ističe, novi prihodi mogli bi se iskoristiti za energetsku efikasnost ili druge zelene mere, a podjednako je važno i postepeno ukidanje direktnih i indirektnih subvencija za ugalj i preusmeravanje uštede u mere za smanjenje energetskog siromaštva.\nEnergetska zajednica je osnovana pre 15 godina kao glavni mehanizam za integraciju energetskih tržišta zemalja koje nisu članice EU u jedinstveno evropsko tržište energije. Njene članice su zemlje EU i devet ugovornih strana: Albanija, BiH, Srbija, institucije u Prištini, Makedonija, Crna Gora, Ukrajina, Moldavija i Gruzija, a status posmatrača imaju Jermenija, Norveška i Turska.


Beta 2. maja 2017. 15:00\nNovozabrani predsednik Sobranja Makedonije Talat Džaferi zatražio je danas pismeno od generalnog sekretara parlamenta da skupštinska administracija omogući da to zakonodavno telo počne ponovo da funcioniše predvodjeno novim predsednikom.\nPoslanik VMRO DPMNE Antonio Milošoski je preko svog Fejsbuk profila poručio da Makedoniji „nije potreban nelegalni predsednik Sobranja, nelegalna vlada i stvaranje paralelnih institucije, koje mogu da izazovu štetne ne nepopravljive posledice“.\nVisoki funcioner VMRO DPMNE je objavio i fotografiju svih poslanika te stranke u kabinetu predsednika Sobranja.\nPoslanik i visoki funcioner DUI Artan Grubi je izjavio da nisu tačne informacije koje su objavili pojedini mediji, da poslanici VMRO DPMNE „živim štitom ne dozvoljavaju novom skupštinskom spikeru da udje u svoj kabinet“, preneo je Radio Slobodna Evropa na makedonskom.\n„Da bi se Sobranje vratilo u funkciju, gospodin Džaferi je u normalnoj radnoj atmosferi, dao potrebna adminstrativna uputstva“, rekao je Grubi.\nNovi predsednik Sobranja Talat Džaferi je jutros došao na posao u parlament, nakon što je juče, posle prvog zvaničnog sastanka na toj funkciji sa visokim funcionerom Stejt departnenta Hojt Brajan Jiem, rekao da će već u utorak pokušati da Sobranje „stavi u funkciju normalnog rada“.\nPredsedavajući konstitutivnom sednicom Sobranja Trajko Veljanvski je, u subotu, rekao da Džaferi nije izabran na legitiman način i najavio da će zakaati nastavak sednice „čim proradi oštećena oprema“.\nU zgradi makedonskog parlameta još su vidljivi tragovi krvi i polomljenog stakla u nasilju u četvrtak 27. aprila, kada su brojne pristalice VMRO DPMNE upale u Sobranje nakon što je parlamentarna većina koju sačinavaju SDSM i albanske partije DUI, Besa i Alijansa za Albance izglasali Džaferija za predsedika parlamenta uz suprotstavljanje poslanika pojedinačno najbrojnije partije VMRO DPMNE.


3d štampa stiže i na fakultete - 3D Štampa\nAditivna proizvodnja počela je da se izučava i na fakultetima. Penn State i Univerziet Maryland u svoje programe uvrstili su i 3d štampu. Do sada su mnogi fakulteti imali laboratorije u kojima su izučavali nove tehnologije ili je 3d štampa bila deo drugih smerova na tehničkim fakultetima. Međutim, sada će se tehnologija 3d štampa samostalno naći na fakultetima.\nS obzirom da se vremena menjaju, studenti su tražili još više informacija o aditivnoj proizvodnji, pa su na Univerzietu Maryland osnovali program koji nosi naziv Stručni master inžinjer u aditivnoj proizvodnji (Professional Master of Engineering in Additive Manufacturing).\nPored toga, Pen State nudi i online usavršavanje, i to kroz dva kursa. Prvi, pod nazivom Master of Science in Additive Manufacturing (MSAMD), koji se pohađa u kampusu, i Master of Engineering in Additive Manufacturing (MEngAMD), koji se može pohađati online.\nPolaznici će imati priliku da nauče sve o aditivnoj proizvodnji, ali i da radi u jednoj od najsavremenijih laboratorija za 3d štampu. Studenti će imati priliku da rešavaju kreativne probleme, ali i da u praksi vide kako izgleda aditvna proizvodnja. Radiće sa širokim spektrom materijala, od polimera do metala.\nOba kursa počinju ove jeseni, objašnjavaju sa ovog Univerziteta, a prenosi portal All3dp.